Wasiu atawọn ọrẹ rẹ lu ọba alaye l’Ọṣun, ladajọ ba ju wọn sẹwọn

Florence Babaṣọla Awọn ọrẹ mẹta kan; Tijani Wasiu, ẹni ọdun marundinlogoji, Akangbe Tairu, ẹni ọdun marundinlogoji ati Samad Mutairu, ẹni ọgbọn ọdun, ni wọn ti foju bale-ẹjọ Majisreeti ilu Oṣogbo lọjọ Aje, Mọnde, ọsẹ yii lori ẹsun meji. Awọn olujẹjọ mẹtẹẹta ni wọn sọ pe wọn dawọ jọ lu ọba alaye kan, Alabudo ti Ibudo, nijọba ibilẹ Ẹgbẹdọrẹ, nipinlẹ Ọṣun, Ọba Mọrufudeen Ọlawale. Agbefọba, Inspẹkitọ Kayọde Asanbe, ṣalaye fun kootu pe aago mẹrin irọlẹ ogunjọ, oṣu keji, ọdun yii, ni wọn lọ si abule Abudo, niluu Awo, nibẹ ni wọn si ti da wahala silẹ. O ni ṣe ni wọn kọkọ lu awọn lebira ti wọn n ṣiṣẹ laafin naa lalubami, nigba ki Alabudo gan-an funra rẹ si yọju, igbaju-igbamu ni wọn fi pade kabiesi lọna, ti wọn si tun fi pẹtẹpẹtẹ ada na an. Asanbe sọ siwaju pe iwa ti awọn olujẹjọ hu ni ijiya nla labẹ ipin ọjilenigba o le mẹsan-an (249) ati (351) ọtalelọọọdunrun o din mẹsan-an abala ikẹrinlelọgbọn ofin iwa ọdaran ọdun 2002 tipinlẹ Ọṣun n lo. Amọ ṣa, awọn olujẹjọ mẹtẹẹta sọ pe awọn ko jẹbi ẹsun ti agbefọba fi kan wọn.


O ni ṣe ni wọn kọkọ lu awọn lebira ti wọn n ṣiṣẹ laafin naa lalubami, nigba ki Alabudo gan-an funra rẹ si yọju, igbaju-igbamu ni wọn fi pade kabiesi lọna, ti wọn si tun fi pẹtẹpẹtẹ ada na an. Asanbe sọ siwaju pe iwa ti awọn olujẹjọ hu ni ijiya nla labẹ ipin ọjilenigba o le mẹsan-an (249) ati (351) ọtalelọọọdunrun o din mẹsan-an abala ikẹrinlelọgbọn ofin iwa ọdaran ọdun 2002 tipinlẹ Ọṣun n lo. Amọ ṣa, awọn olujẹjọ mẹtẹẹta sọ pe awọn ko jẹbi ẹsun ti agbefọba fi kan wọn. Agbẹjọro wọn, A. O. Okgi, rọ ile-ẹjọ lati fun wọn ni beeli nitori wọn ṣetan lati fi awọn oniduuro ti wọn lorukọ silẹ. Ṣugbọn kia ni agbefọba ta ko ẹbẹ agbẹjọro awọn olujẹjọ, o ni, abuku ati arifin nla ni fun ẹnikẹni lati ṣiwọ soke lu ori-ade, ka too wa sọ pe ki wọn fi ada na an. Majisreeti Iṣọla Omiṣade paṣẹ pe ki wọn lọọ fi awọn mẹtẹẹta pamọ sọgba ẹwọn titi di ọjọ kẹẹdọgbọn, oṣu keji, tidaajọ yoo waye lori beeli wọn.


Agbẹjọro wọn, A. O. Okgi, rọ ile-ẹjọ lati fun wọn ni beeli nitori wọn ṣetan lati fi awọn oniduuro ti wọn lorukọ silẹ. Ṣugbọn kia ni agbefọba ta ko ẹbẹ agbẹjọro awọn olujẹjọ, o ni, abuku ati arifin nla ni fun ẹnikẹni lati ṣiwọ soke lu ori-ade, ka too wa sọ pe ki wọn fi ada na an. Majisreeti Iṣọla Omiṣade paṣẹ pe ki wọn lọọ fi awọn mẹtẹẹta pamọ sọgba ẹwọn titi di ọjọ kẹẹdọgbọn, oṣu keji, tidaajọ yoo waye lori beeli wọn.


Eyi ni awọn meje to padanu ẹmi wọn ninu ijamba baaluu ologun to gbina l’Abuja

Ileeṣẹ ologun oju ofurufu ti gbe orukọ eeyan meje ti wọn ku ninu ijamba baaluu agbera-paa to gbina lọjọ Aiku, Sannde, jade. Ninu ọrọ ti agbẹnusọ fun ileeṣẹ ologun oju ofurufu, Air Vice Marshal Ibikunle Daramọla, fi sita lo ti sọ pe eeyan meje lo ku ninu iṣẹlẹ ọhun. Awọn eeyan ti wọn ku sinu baaluu ọhun ni Haruna Gadzama, ẹni to wa a; Henry Piyo, awakọ baaluu loun naa ati Micheal Okpara, Bassey Etim. Awọn yooku ni Ọlasunkanmi Ọlawunmi; Ugochukwu Oluka ati Adewale Johnson. Minna, nipinlẹ Niger, ni wọn sọ pe baaluu ọhun ti gbera lọjọ Aiku, Sannde, ọsẹ yii, to kọri si Abuja ki ẹnjinni rẹ too daṣẹ silẹ ni nnkan bii aago mọkanla ku iṣẹju mọkanlelogun laaarọ yii. Nibi ti awakọ baluu ọhun ti nọmba ẹ jẹ NAF201 B350, ti n gbiyanju lati balẹ si Abuja ni kete to ti ri i pe ẹnjinni ọkọ ofurufu ọhun ti daṣẹ silẹ ni baluu ọhun gbina mọ ọn lọwọ.


Awọn yooku ni Ọlasunkanmi Ọlawunmi; Ugochukwu Oluka ati Adewale Johnson. Minna, nipinlẹ Niger, ni wọn sọ pe baaluu ọhun ti gbera lọjọ Aiku, Sannde, ọsẹ yii, to kọri si Abuja ki ẹnjinni rẹ too daṣẹ silẹ ni nnkan bii aago mọkanla ku iṣẹju mọkanlelogun laaarọ yii. Nibi ti awakọ baluu ọhun ti nọmba ẹ jẹ NAF201 B350, ti n gbiyanju lati balẹ si Abuja ni kete to ti ri i pe ẹnjinni ọkọ ofurufu ọhun ti daṣẹ silẹ ni baluu ọhun gbina mọ ọn lọwọ. Minisita fun ọkọ ofurufu, Hadi Sirika, kọ ọ sori ikanni abẹyẹfo ẹ pe, “Ọkọ agbera-paa tawọn ologun ti orukọ ẹ n jẹ King Air 350 ti ni ijamba niluu Abuja lasiko ti awakọ ẹ n gbiyanju lati wa a gunlẹ si papakọ ofurufu Nnamdi Azikiwe. Minna, nipinlẹ Niger, ni wọn sọ pe o ti gbera. Ohun ti a si gbọ ni pe ijamba ọhun le pupọ, ṣugb̀ọn mo fẹẹ rọ wa ki a ni suuru titi digba ti abajade iwadii yoo waye.


Minisita fun ọkọ ofurufu, Hadi Sirika, kọ ọ sori ikanni abẹyẹfo ẹ pe, “Ọkọ agbera-paa tawọn ologun ti orukọ ẹ n jẹ King Air 350 ti ni ijamba niluu Abuja lasiko ti awakọ ẹ n gbiyanju lati wa a gunlẹ si papakọ ofurufu Nnamdi Azikiwe. Minna, nipinlẹ Niger, ni wọn sọ pe o ti gbera. Ohun ti a si gbọ ni pe ijamba ọhun le pupọ, ṣugb̀ọn mo fẹẹ rọ wa ki a ni suuru titi digba ti abajade iwadii yoo waye.


Ẹ fiṣẹ silẹ ti ẹ ko ba fẹẹ lọ si abule, SUBEB sọ fawọn tiṣa

Oluyinka Soyemi, Ado-Ekiti Ẹka to n ṣeto ẹkọ alakọọbẹrẹ nipinlẹ Ekiti, Ekiti State Universal Basic Education Board(SUBEB), ti sọ pe olukọ ti ko ba f̣ẹẹ ṣiṣẹ labule lanfaani lati kọwe fiṣẹ silẹ. Ẹka naa koro oju si bi awọn tiṣa kan ko ṣe fẹẹ lọ si igberiko, eyi to mu ọpọlọpọ wọn jokoo si awọn ilu nla nipinlẹ naa, ti iya si n jẹ awọn to fẹẹ kawe lawọn abule kaakiri. Alaga SUBEB l’Ekiti, Ọjọgbọn Fẹmi Akinwumi, lo sọrọ naa niluu Ikọgosi-Ekiti, nijọba ibilẹ Ila-Oorun Ekiti, lasiko iṣide eto ọlọjọ marun-un kan ti wọn fi gbaradi fawọn oṣiṣẹ to n mojuto eto ẹkọ to ye kooro. Akinwumi ni, ”A ko ni awọn olukọ lawọn ileto, wọn si pọ lawọn ilu nla kaakiri. Bi nnkan ṣe ri yii n da wahala silẹ, iyẹn la ṣe fẹẹ bẹrẹ eto pinpin awọn olukọ. Ti a ko ba wa nnkan ṣe lori eyi, a ko ni i tẹsiwaju.


Akinwumi ni, ”A ko ni awọn olukọ lawọn ileto, wọn si pọ lawọn ilu nla kaakiri. Bi nnkan ṣe ri yii n da wahala silẹ, iyẹn la ṣe fẹẹ bẹrẹ eto pinpin awọn olukọ. Ti a ko ba wa nnkan ṣe lori eyi, a ko ni i tẹsiwaju. ”Awọn tiṣa ta a ni to fawọn ileewe wa, ṣugbọn ibeere to yẹ ka beere ni pe ṣe awọn tiṣa abule dẹṣẹ ni? ”Ilana tuntun ni pe ẹni ti ko ba gba ibi ta a gbe e si, ko kọwe fiṣẹ silẹ. Awọn kan gbagbọ pe awọn le lo ẹsẹ̀ lati yi nnkan pada, ṣugbọn ninu eto tuntun yii, awọn wọnyi gan-an la maa gbe.


”Awọn tiṣa ta a ni to fawọn ileewe wa, ṣugbọn ibeere to yẹ ka beere ni pe ṣe awọn tiṣa abule dẹṣẹ ni? ”Ilana tuntun ni pe ẹni ti ko ba gba ibi ta a gbe e si, ko kọwe fiṣẹ silẹ. Awọn kan gbagbọ pe awọn le lo ẹsẹ̀ lati yi nnkan pada, ṣugbọn ninu eto tuntun yii, awọn wọnyi gan-an la maa gbe. Akọwe agba ẹka eto ẹkọ agbaye, Universal Basic Education Commission (UBEC), Ọmọwe Hamid Boboyi, ẹni ti Ọmọwe P. A. Oyedokun ṣoju fun, ṣapejuwe eto to waye lori ẹkọ to ye kooro ọhun bii ipilẹ eto ẹkọ, eyi to yẹ ki gbogbo eeyan ṣamulo. O waa ni o yẹ ki iru ẹ maa waye loorekoore, kawọn olukọ le maa ṣe nnkan to tọ ni gbogbo igba fun igbelarugẹ eto ẹkọ.


Akọwe agba ẹka eto ẹkọ agbaye, Universal Basic Education Commission (UBEC), Ọmọwe Hamid Boboyi, ẹni ti Ọmọwe P. A. Oyedokun ṣoju fun, ṣapejuwe eto to waye lori ẹkọ to ye kooro ọhun bii ipilẹ eto ẹkọ, eyi to yẹ ki gbogbo eeyan ṣamulo. O waa ni o yẹ ki iru ẹ maa waye loorekoore, kawọn olukọ le maa ṣe nnkan to tọ ni gbogbo igba fun igbelarugẹ eto ẹkọ.


Ọwọ ẹsọ Amọtẹkun tẹ Sunday to n ja sọọsi lole l’Akurẹ

Oluṣẹyẹ Iyiade, Akurẹ Ọwọ ẹsọ Amọtẹkun ipinlẹ Ondo ti tẹ Akinọla Sunday Francis ti wọn lo n ja awọn sọọsi lole l’Akurẹ. Ni ibamu pẹlu alaye ti Wolii Gbenga Filani to jẹ ọkan ninu awọn oludasilẹ awọn sọọsi ti wọn ni afurasi ọhun wọ inu rẹ laipẹ yii ṣe fun wa, o ni lati bii osu diẹ sẹyin lawọn ole kan ti n fọ awọn ijọ CAC, Sẹlẹ ati Kerubu to wa lagbegbe Ilẹkùn, loju ọna Ọda, niluu Akurẹ. O ni ọpọlọpọ sọọsi ni wọn ti fọ, tí wọn sì ń ko awọn aago igbala ti wọn ba ti ba nibẹ lọ lai mọ ohun ti wọn fi n ṣe. Wolii yii ni ṣọọsi oun ni wọn kọkọ fọ lọsẹ to kọja, ṣugbọn ole ọhun ko ti i raaye ko awọn aago ti awọn n lu to fi sa lọ nigba to ṣakiyesi pe awọn eeyan fẹẹ kofiri oun. O ni ko ju bii ọjọ diẹ lọ lẹyin naa tọwọ fi tẹ afurasi ọhun lasiko to tun lọọ fọ sọọsi mi-in lọjọ Abamẹta, Satide, ọsẹ to kọja. O ni ṣe lo ba gbogbo ilẹkun atawọn gilaasi oju fereṣe ṣọọṣi naa jẹ lasiko to n gbiyanju ati fipa wọle.


Wolii yii ni ṣọọsi oun ni wọn kọkọ fọ lọsẹ to kọja, ṣugbọn ole ọhun ko ti i raaye ko awọn aago ti awọn n lu to fi sa lọ nigba to ṣakiyesi pe awọn eeyan fẹẹ kofiri oun. O ni ko ju bii ọjọ diẹ lọ lẹyin naa tọwọ fi tẹ afurasi ọhun lasiko to tun lọọ fọ sọọsi mi-in lọjọ Abamẹta, Satide, ọsẹ to kọja. O ni ṣe lo ba gbogbo ilẹkun atawọn gilaasi oju fereṣe ṣọọṣi naa jẹ lasiko to n gbiyanju ati fipa wọle. Ninu ọrọ ti ọmọkunrin naa sọ fun wa nigba ta a n fọrọ wa a lẹnu wo lo ti ṣẹ kanlẹ lori ẹsun ti wọn fi kan an. O ni oun ki i ṣe ole rara, bẹẹ si ni oun ko ba wọn jale ri lati igba ti wọn ti bí oun saye. O jẹwọ pe loootọ loun wọ inu ṣọọṣi ti wọn ka oun mọ, ṣugbọn ki i ṣe pe oun lọ sibẹ lati jale gẹgẹ bii ẹsun ti wọn fi kan oun.


Ninu ọrọ ti ọmọkunrin naa sọ fun wa nigba ta a n fọrọ wa a lẹnu wo lo ti ṣẹ kanlẹ lori ẹsun ti wọn fi kan an. O ni oun ki i ṣe ole rara, bẹẹ si ni oun ko ba wọn jale ri lati igba ti wọn ti bí oun saye. O jẹwọ pe loootọ loun wọ inu ṣọọṣi ti wọn ka oun mọ, ṣugbọn ki i ṣe pe oun lọ sibẹ lati jale gẹgẹ bii ẹsun ti wọn fi kan oun. Ọpọ igba lo ni oun ti waa ba wọn jọsin ninu ṣọọṣi ọhun, ti ko si sẹni to le sọ pe oun ka oun mọ ibi ole jija rí. O ni ko ye oun iru ẹmi to ba le oun lojiji lọjọ naa to fi di pe oun fi aago igbala tọwọ oun tẹ fọ awọn ilẹkun ṣọọṣi ti wọn ka oun mọ yii. Gẹgẹ bi iwadii ta a ṣe, ọmọ bibi ilu Igbimọ-Ekiti ni wọn pe ọmọkunrin naa, Fasiti Adekunle Ajasin to wa l’Akungba Akoko ni wọn lo ti n kawe lọwọ.


Ọpọ igba lo ni oun ti waa ba wọn jọsin ninu ṣọọṣi ọhun, ti ko si sẹni to le sọ pe oun ka oun mọ ibi ole jija rí. O ni ko ye oun iru ẹmi to ba le oun lojiji lọjọ naa to fi di pe oun fi aago igbala tọwọ oun tẹ fọ awọn ilẹkun ṣọọṣi ti wọn ka oun mọ yii. Gẹgẹ bi iwadii ta a ṣe, ọmọ bibi ilu Igbimọ-Ekiti ni wọn pe ọmọkunrin naa, Fasiti Adekunle Ajasin to wa l’Akungba Akoko ni wọn lo ti n kawe lọwọ. Loju-ẹsẹ ni wọn ti fa afurasi ọhun le awọn ẹsọ Amọtẹkun ilu Akurẹ lọwọ fun igbesẹ to yẹ.


Loju-ẹsẹ ni wọn ti fa afurasi ọhun le awọn ẹsọ Amọtẹkun ilu Akurẹ lọwọ fun igbesẹ to yẹ.


Ibẹpẹ ni Uchenna fẹẹ ka ni Badagry, lo ba gan gan mọ’na

Ibanujẹ ti dori agba kodo fawọn mọlẹbi ọkunrin kan ti wọn porukọ ẹ ni Uchenna, ni Abule Ọsun, lagbegbe Badagry, nipinlẹ Eko. Ibẹpẹ lọkunrin naa ni koun ka, nibi to ti fẹẹ ka a lo ti gan mọ ina ẹlẹntiriiki, lo ba ku patapata. Irọlẹ ọjọ Satide opin ọsẹ to kọja yii, la gbọ pe iṣẹlẹ ọhun ṣẹlẹ. Wọn ni iṣẹ sikiọriti loloogbe naa n ṣe, awọn marun-un si ni wọn jọ n ṣiṣẹ. Ajọ Akoroyinjọ ilẹ wa (NAN) ṣalaye pe ọkunrin ẹni ọdun mẹrindinlọgọta naa ko dagbere fawọn to ku to fi gbọna ẹhinkule lọọ ka ibẹpẹ, o gbe akasọ kan dani ko le rọrun fun un, o si mu irin kan dani pẹlu. Ọgbẹni kan, Jubril, ṣalaye pe ori akasọ yii loloogbe naa wa to ni koun fi irin ọwọ rẹ ka ibẹpẹ, ṣugbọn irin naa ṣeeṣi kan waya ina to gba ori ibẹpẹ naa kọja, bi ina ṣe gbe e niyẹn.


Wọn ni iṣẹ sikiọriti loloogbe naa n ṣe, awọn marun-un si ni wọn jọ n ṣiṣẹ. Ajọ Akoroyinjọ ilẹ wa (NAN) ṣalaye pe ọkunrin ẹni ọdun mẹrindinlọgọta naa ko dagbere fawọn to ku to fi gbọna ẹhinkule lọọ ka ibẹpẹ, o gbe akasọ kan dani ko le rọrun fun un, o si mu irin kan dani pẹlu. Ọgbẹni kan, Jubril, ṣalaye pe ori akasọ yii loloogbe naa wa to ni koun fi irin ọwọ rẹ ka ibẹpẹ, ṣugbọn irin naa ṣeeṣi kan waya ina to gba ori ibẹpẹ naa kọja, bi ina ṣe gbe e niyẹn. O ni ina to gbe e ọhun lo mu ko re bọ latori akasọ to wa, boya o fọrun ṣẹ ni o tabi bakan, ẹnikan o le sọ, ṣugbọn oju-ẹsẹ lo ku. O ti ṣe diẹ, ọjọ ti n bora, kawọn yooku ẹ too ṣakiyesi pe awọn o ri oloogbe naa, ni wọn ba bẹrẹ si i wa a kiri, ko si sẹni to ronu pe ẹni ti wọn n wa ti doloogbe. Nnkan bii aago mẹwaa alẹ ni wọn lọọ kan oku ẹ nidii igi ibẹpẹ, wọn ri ọpa irin to fẹẹ fi ka ibẹpẹ ọhun ati akasọ to re bọ lori ẹ, akasọ ọhun ti ṣubu lu u mọlẹ sibẹ, ni wọn ba gbe oku rẹ lọ si mọṣuari oṣibitu Jẹnẹra Badagry.


O ni ina to gbe e ọhun lo mu ko re bọ latori akasọ to wa, boya o fọrun ṣẹ ni o tabi bakan, ẹnikan o le sọ, ṣugbọn oju-ẹsẹ lo ku. O ti ṣe diẹ, ọjọ ti n bora, kawọn yooku ẹ too ṣakiyesi pe awọn o ri oloogbe naa, ni wọn ba bẹrẹ si i wa a kiri, ko si sẹni to ronu pe ẹni ti wọn n wa ti doloogbe. Nnkan bii aago mẹwaa alẹ ni wọn lọọ kan oku ẹ nidii igi ibẹpẹ, wọn ri ọpa irin to fẹẹ fi ka ibẹpẹ ọhun ati akasọ to re bọ lori ẹ, akasọ ọhun ti ṣubu lu u mọlẹ sibẹ, ni wọn ba gbe oku rẹ lọ si mọṣuari oṣibitu Jẹnẹra Badagry. Alukoro ileeṣẹ ọlọpaa Eko fidi iṣẹlẹ yii mulẹ, o lawọn ti bẹrẹ iwadii nipa iṣẹlẹ ọhun.


Alukoro ileeṣẹ ọlọpaa Eko fidi iṣẹlẹ yii mulẹ, o lawọn ti bẹrẹ iwadii nipa iṣẹlẹ ọhun.


Makinde bẹrẹ itọju awọn Fulani to fara pa n’Ibadan

Ọlawale Ajao, Ibadan Nitori bi awọn amookunṣika kan ṣe yinbọn pa awọn maaluu awọn Fulani kan nibi ti wọn ti n da awọn nnkan ọsin naa jẹ kaakiri jẹẹjẹ wọn, Gomina ipinlẹ Ọyọ, Ẹnjinnia Ṣeyi Makinde, ti bẹrẹ itọju fawọn Fulani to fara pa nibi iṣẹlẹ naa. Lọjọ Àbámẹ́ta, Sátidé, to kọja, láwọn ika ẹda ọhún ti ẹnikẹni kò tí ì mọ lọọ ka awọn Fulani kan mọ ibi ti wọn ti n da ẹran wọn jẹ kiri inu igbo laduugbo Aláfàrà, nitosi Ológúnẹrú, n’Ibadan, ti wọn sì yinbọn pa pupọ ninu awọn maaluu wọn. Lẹsẹkẹsẹ ti iroyin yii ti to Gomina Makinde leti lo ti ṣèlérí fawọn Fulani naa pe gbogbo owo maaluu wọn tó kú ọhun loun yóò san fún wọn. Ninu atẹjade to fi ṣọwọ́ sawọn oniroyin nirọlẹ ọjọ keji ti í ṣe ọjọ Aiku, Sannde, to kọja, ni Akọwe iroyin fun Gomina Makinde, Ọgbẹni Taiwo Adisa, ti fìdí ẹ mulẹ pe gomina naa ti pàṣẹ fún ileeṣẹ eto ilera ijọba ipinlẹ naa lati mojuto bi wọn ṣe maa tọju awọn Fulani to fara pa lasiko ikọlu naa nileewosan n’Ibadan. Ṣaaju nileeṣẹ ọlọpaa ipinlẹ naa, labẹ akoso CP Ngozi Onadeko, ti sọ pe ikọlu ọhun ko ni nnkan kan i ṣe pẹlu ija Yoruba ati Fulani rara. CP Ọnadeko ni ba a ṣe n sọrọ yii, alaafia ti jọba lÁláfàrà, ohun gbogbo si ti n lọ ni mẹlọmẹlọ lagbegbe naa nitori loju-ẹsẹ ti wọn ti fi iroyin naa to oun leti loun ti ran ọpọlọpọ ọlọpaa lọ lati lọọ pese aabo to peye sibẹ.


Ninu atẹjade to fi ṣọwọ́ sawọn oniroyin nirọlẹ ọjọ keji ti í ṣe ọjọ Aiku, Sannde, to kọja, ni Akọwe iroyin fun Gomina Makinde, Ọgbẹni Taiwo Adisa, ti fìdí ẹ mulẹ pe gomina naa ti pàṣẹ fún ileeṣẹ eto ilera ijọba ipinlẹ naa lati mojuto bi wọn ṣe maa tọju awọn Fulani to fara pa lasiko ikọlu naa nileewosan n’Ibadan. Ṣaaju nileeṣẹ ọlọpaa ipinlẹ naa, labẹ akoso CP Ngozi Onadeko, ti sọ pe ikọlu ọhun ko ni nnkan kan i ṣe pẹlu ija Yoruba ati Fulani rara. CP Ọnadeko ni ba a ṣe n sọrọ yii, alaafia ti jọba lÁláfàrà, ohun gbogbo si ti n lọ ni mẹlọmẹlọ lagbegbe naa nitori loju-ẹsẹ ti wọn ti fi iroyin naa to oun leti loun ti ran ọpọlọpọ ọlọpaa lọ lati lọọ pese aabo to peye sibẹ. O waa ṣeleri láti mu awọn ọdaran naa laipẹ níbikíbi ti wọn ba sa pamọ si.


O waa ṣeleri láti mu awọn ọdaran naa laipẹ níbikíbi ti wọn ba sa pamọ si.


Olujimi ṣedaro Ọlasunkami, jagunjagun to ku sinu ijamba ọkọ ofurufu

Oluyinka Soyemi, Ado-Ekiti Sẹnetọ Biọdun Olujimi to n ṣoju awọn eeyan Guusu Ekiti ti ṣedaro Flight Sergeant ̣Ọlasunkanmi Ọlawumi, ṣọja ofurufu to ku sinu ijamba baaluu lọjọ Aiku, Sannde, niluu Abuja. Olasunkanmi atawọn ọmọ-ogun mẹfa mi-in ni wọn lugbadi ijamba ọhun lasiko ti wọn fẹẹ gbera lati Abuja lọ si Minna, olu-ilu ipinlẹ Niger. Olujimi ṣapejuwe iku ọmọ Ọgọtun-Ekiti, nijọba ibilẹ Iwọ-Oorun Ekiti, ọhun gẹgẹ bii eyi to ba ni lọkan jẹ jọjọ, bẹẹ lo ni ajalu nla lo jẹ fun baba ẹ to ti darugbo. O ni ọmọluabi ni Ọlasunkanmi nigba aye ẹ, bẹẹ lo jẹ apẹẹrẹ rere laarin awọn ẹgbẹ ẹ, eyi to jẹ ki iku ẹ ba ọpọlọpọ nnkan jẹ. ”Ọlasunkanmi ni baba to bi i ti dagba daadaa, to si n wo o gẹgẹ bii ẹni ti yoo ṣele de e, eeyan pataki si ni baba naa lawujọ. ”Ọmọ gidi ni oloogbe nigba aye ẹ, mo si gbadura pe ki Ọlọrun tu mọlẹbi ẹ ati tawọn mẹfa to ku ninu.” Olujimi waa rọ awọn alaṣẹ lati ṣewadii ijinlẹ lori iṣẹlẹ naa, ki wọn si gbe igbesẹ to yẹ.


Ọwọ tẹ awọn marun-un pẹlu ọpọlọpọ apo igbo l’Ondo

Oluṣẹyẹ Iyiade, Akurẹ Awọn afurasi to n gbin igbo marun-un lọwọ awọn oṣiṣẹ ajọ to n gbogun ti ilokulo oogun oloro, ẹka tipinlẹ Ondo, tẹ lagbegbe Ọgbẹṣẹ, nijọba ibilẹ Ariwa Akurẹ, lopin ọsẹ to kọja yii. Awọn oniṣowo igbo ọhun, Alex Moses, ẹni ọdun marundinlogoji, Oshie Emmanuel, ẹni ogun ọdun, Friday Effiong, ẹni ọdun mọkanlelọgbọn, Emmanuel Akpan, ẹni ọdun marundinlọgbọn ati David Friday, to jẹ ẹni ọdun mọkandinlogun ni wọn mu pẹlu ọpọlọpọ oogun oloro ninu igbo nla kan ti wọn fara pamọ si lagbegbe Agọ Oyinbo, Ọgbẹṣẹ, nijọba ibilẹ Ariwa Akurẹ. ALAROYE fidi rẹ mulẹ lati ẹnu Ọgbẹni Haruna Gagara to jẹ ọga agba patapata fun ajọ naa nipinlẹ Ondo pe lojiji lawọn lọọ ka awọn afurasi naa mọ inu oko ti wọn ti n ṣiṣẹ. Ilẹ ibi ti wọn dako igbo si lo ni o to bii ọtalelugba din mẹwaa sarè (250 hectares of land) ninu igbo naa. O ni ko tii pẹ rara tí awọn mu ọkọ nla kan to kun fọfọ fun igbo loju ọna marosẹ Ọgbẹṣẹ si Ọwọ. Gagara ni awọn pada fidi rẹ mulẹ ninu iwadii awọn pe ipinlẹ Kano ni wọn n ko awọn ẹru to lodi sofin naa lọ.


Ilẹ ibi ti wọn dako igbo si lo ni o to bii ọtalelugba din mẹwaa sarè (250 hectares of land) ninu igbo naa. O ni ko tii pẹ rara tí awọn mu ọkọ nla kan to kun fọfọ fun igbo loju ọna marosẹ Ọgbẹṣẹ si Ọwọ. Gagara ni awọn pada fidi rẹ mulẹ ninu iwadii awọn pe ipinlẹ Kano ni wọn n ko awọn ẹru to lodi sofin naa lọ. Gbogbo awọn tọwọ tẹ naa lo ni wọn yoo foju bale-ẹjọ lẹyin ti iwadii ba ti pari lori ẹsun ti wọn fi kan wọn.


Gbogbo awọn tọwọ tẹ naa lo ni wọn yoo foju bale-ẹjọ lẹyin ti iwadii ba ti pari lori ẹsun ti wọn fi kan wọn.


Awọn ọmọ Yoruba ṣedaro Olupo tilu Ajaṣẹ-Ipo to waja

Stephen Ajagbe, Ilorin Awọn araalu ṣedaro Olupo tilu Ajaṣẹ-Ipo, Ọba Sikiru Atanda Ọladọtun Wọleọla (Ilufẹmiloye) to waja lọjọ Aiku, Sannde, ọsẹ yii. ALAROYE gbọ pe nnkan bii aago mọkanla aabọ alẹ lo papoda lẹyin aisan ranpẹ. Gomina ipinlẹ Kwara, Abdulrahman Abdulrazaq, ti ba araalu Ajaṣẹ-Ipo, nijọba ibilẹ Irẹpọdun, kẹdun iku ọba onipo kin-in-ni (First Class) naa. Ninu atẹjade kan ti Akọwe iroyin rẹ, Rafiu Ajakaye, gbe sita laaarọ ọjọ Aje, Mọnde, ọsẹ yii, Gomina Abdulrahman ṣapejuwe oloogbe naa gẹgẹ bii akikanju ọkunrin, ẹni to fẹran araalu ilu ẹ, to si mu ilọsiwaju ba igbe-aye wọn ati ilu Ajaṣẹ-Ipo lapapọ. Abdulrahman ba awọn oloye, mọlẹbi atawọn ọrẹ kabiyesi to waja naa kẹdun. O gbadura ki Ọlọrun tẹ ẹ safẹfẹ rere, ko si tu awọn to fi silẹ saye lọ ninu.


Ninu atẹjade kan ti Akọwe iroyin rẹ, Rafiu Ajakaye, gbe sita laaarọ ọjọ Aje, Mọnde, ọsẹ yii, Gomina Abdulrahman ṣapejuwe oloogbe naa gẹgẹ bii akikanju ọkunrin, ẹni to fẹran araalu ilu ẹ, to si mu ilọsiwaju ba igbe-aye wọn ati ilu Ajaṣẹ-Ipo lapapọ. Abdulrahman ba awọn oloye, mọlẹbi atawọn ọrẹ kabiyesi to waja naa kẹdun. O gbadura ki Ọlọrun tẹ ẹ safẹfẹ rere, ko si tu awọn to fi silẹ saye lọ ninu. Ọdun 2009 ni Ọba Wọleọla gun ori oye gẹgẹ bii Olupo kẹẹẹdogun. Ọba Wọleọla ni alaga gbogbo ọba ilẹ Igbomina nipinlẹ Kwara.


Ọdun 2009 ni Ọba Wọleọla gun ori oye gẹgẹ bii Olupo kẹẹẹdogun. Ọba Wọleọla ni alaga gbogbo ọba ilẹ Igbomina nipinlẹ Kwara.


Ọga kọsitọọmu ku sibi to ti lugọ de awọn onifayawọ ni Ṣaki

Olu-Theo Ọmọlohun, Oke Ogun Titi dasiko yii lawọn eeyan ṣi n ṣawuyewuye nipa iku ojiji to pa ọga aṣọbode kan lagbegbe Ṣaki, Ọgbẹni Johnson Olufẹmi. Awọn eeyan kan ti n sọ pe ọrọ iku rẹ ki i ṣoju lasan, ileeṣẹ kọsitọọmu si ti lawọn maa ṣewadii nipa ẹ. Awọn to n jẹ ẹ lẹnu pe iku naa ki i ṣoju lasan sọ pe nnkan to mu ki awọn ro bẹẹ ni pe ipo ẹlẹgẹ nipo ti oloogbe naa wa, wọn ni ọkan lara awọn ọtẹlẹmuyẹ ileeṣẹ kọsitọọmu ni, oun ni wọn yan lati maa ṣiṣẹ itọpinpin awọn onifayawọ ati ẹru ti wọn ba ko lagbegbe naa. Ọjọ Abamẹta, Satide, to lọ yii la gbọ pe oloogbe naa to jẹ ọmọ bibi ipinlẹ Edo ṣi ṣaaju ikọ aṣọbode kan lati lọọ dena de awọn onifayawọ tolobo ta wọn pe wọn fẹẹ ko awọn ẹru ti ko bofin mu kan wọlu lati orileede olominira Togo, wọn loun atawọn ọmọọṣẹ rẹ kan ni wọn lọọ lugọ de awọn onifayawọ ọhun. Iwadii wa fi han pe inu igbo ti wọn fara pamọ si naa ni nnkan kan ti ṣẹlẹ soloogbe ọhun lai ro ti, wọn ni bi wọn ṣe fẹẹ gbera lọọ pade awọn onifayawọ naa nigba ti wọn ti n gburoo wọn, ibẹ naa ni ko ti ṣee ṣe fun un lati dide, bo tilẹ jẹ pe awọn kọsitọọmu to ku ko tete fura pe nnkan ti ṣẹlẹ. Wọn ni igba tawọn ọmọọṣẹ naa reti pe ki ọga wọn paṣẹ bo ṣe maa n ṣe lati ṣina bolẹ fawọn onifayawọ, ti wọn o si gburoo kan titi tawọn onifayawọ naa fi fẹẹ kọja tan, lara too fu wọn, ni wọn ba lọọ wo ọkunrin naa nibi to wa, ṣugbọn nnkan iyalẹnu ni wọn ba, akukọ ti kọ lẹyin ọmọkunrin, Olufẹmi ti dagbere faye. Ọga agba awọn kọsitọọmu lagbegbe naa, CSC B. J. Ọdẹdeji ati ọga agba to wa fun iṣẹ ọtẹlẹmuyẹ (Customs Intelligence Unit), Ọgbẹni Richard Adegoke sọ fakọroyin wa pe kiakia lawọn ti gbe ọkunrin to lomi lara naa wa sileewosan Baptist Hospital to wa niluu Ṣaki, boya wọn ṣi le rọgbọn da si i, ṣugbọn dokita sọ fun wọn pe ẹni ti wọn gbe wa ti ku, aṣọ ko ba ọmọyẹ mọ.


Iwadii wa fi han pe inu igbo ti wọn fara pamọ si naa ni nnkan kan ti ṣẹlẹ soloogbe ọhun lai ro ti, wọn ni bi wọn ṣe fẹẹ gbera lọọ pade awọn onifayawọ naa nigba ti wọn ti n gburoo wọn, ibẹ naa ni ko ti ṣee ṣe fun un lati dide, bo tilẹ jẹ pe awọn kọsitọọmu to ku ko tete fura pe nnkan ti ṣẹlẹ. Wọn ni igba tawọn ọmọọṣẹ naa reti pe ki ọga wọn paṣẹ bo ṣe maa n ṣe lati ṣina bolẹ fawọn onifayawọ, ti wọn o si gburoo kan titi tawọn onifayawọ naa fi fẹẹ kọja tan, lara too fu wọn, ni wọn ba lọọ wo ọkunrin naa nibi to wa, ṣugbọn nnkan iyalẹnu ni wọn ba, akukọ ti kọ lẹyin ọmọkunrin, Olufẹmi ti dagbere faye. Ọga agba awọn kọsitọọmu lagbegbe naa, CSC B. J. Ọdẹdeji ati ọga agba to wa fun iṣẹ ọtẹlẹmuyẹ (Customs Intelligence Unit), Ọgbẹni Richard Adegoke sọ fakọroyin wa pe kiakia lawọn ti gbe ọkunrin to lomi lara naa wa sileewosan Baptist Hospital to wa niluu Ṣaki, boya wọn ṣi le rọgbọn da si i, ṣugbọn dokita sọ fun wọn pe ẹni ti wọn gbe wa ti ku, aṣọ ko ba ọmọyẹ mọ. Bo tilẹ jẹ pe awọn kan n sọ pe aisan rọpa-rọsẹ n ba baba naa finra fun ọjọ pipẹ tẹlẹ, ti wọn lo si ti n gbadun, ṣugbọn Ọgbẹni Adegoke ni ko sohun to ṣe oloogbe yii kiṣẹlẹ ọjọ naa too waye, bẹẹ ni Ọdẹdeji ṣapejuwe rẹ gẹgẹ bii ẹni ti ki i fi iṣẹ rẹ ṣere, wọn lo jafafa gidi, o si fi ara rẹ jin gẹgẹ bii ọmọ orilẹ-ede rere. Atẹjade kan to tẹ ALAROYE lọwọ lati ileeṣẹ aṣọbode fihan pe wọn maa sinku oloogbe yii lọjọ Abamẹta, Satide, to n bọ yii ni itẹkuu Vault and Garden Cemetry, to wa n’Ikoyi, l’Ekoo, lẹyin eto aisun onigbagbọ ti wọn fẹẹ ṣe fun un lọjọ Ẹti, ọjọ kẹẹẹdọgbọn, oṣu yii. Iyawo kan ati ọmọ mẹta ni wọn ni ọkunrin yii fi saye lọ


Bo tilẹ jẹ pe awọn kan n sọ pe aisan rọpa-rọsẹ n ba baba naa finra fun ọjọ pipẹ tẹlẹ, ti wọn lo si ti n gbadun, ṣugbọn Ọgbẹni Adegoke ni ko sohun to ṣe oloogbe yii kiṣẹlẹ ọjọ naa too waye, bẹẹ ni Ọdẹdeji ṣapejuwe rẹ gẹgẹ bii ẹni ti ki i fi iṣẹ rẹ ṣere, wọn lo jafafa gidi, o si fi ara rẹ jin gẹgẹ bii ọmọ orilẹ-ede rere. Atẹjade kan to tẹ ALAROYE lọwọ lati ileeṣẹ aṣọbode fihan pe wọn maa sinku oloogbe yii lọjọ Abamẹta, Satide, to n bọ yii ni itẹkuu Vault and Garden Cemetry, to wa n’Ikoyi, l’Ekoo, lẹyin eto aisun onigbagbọ ti wọn fẹẹ ṣe fun un lọjọ Ẹti, ọjọ kẹẹẹdọgbọn, oṣu yii. Iyawo kan ati ọmọ mẹta ni wọn ni ọkunrin yii fi saye lọ


Ẹ wo Kabiru, ayederu ṣọja to n halẹ m’awọn araalu

Faith Adebọla, Eko Beeyan ba ri ọkada ti Kabiru Mohammed yii n gun lọọọkan, eeyan aa kọkọ ro pe ṣọja ni, tori ọda ileeṣẹ ologun lo fi kun un, ṣọja ni wọn loun naa si maa n pera ẹ, kawọn agbofinro too foju ẹ bale-ẹjọ. CSP Shọla Jẹjẹloye, alaga ikọ amuṣẹṣẹ to n mu awọn onimọto ati ọlọkada to ba lufin irinna l’Ekoo lo sọrọ yii di mimọ, o lọjọ Abamẹta, Satide, lọwọ ba afurasi ọdaran naa, nibi to ti n gbe ọkada rẹ kọja loju ọna marosẹ Eko si Abẹokuta, tijọba ti fofin de fawọn ọlọkada. Nibi tọkunrin naa ti n lu ọlọkada kan nilukulu lo lawọn ti de ba wọn, ṣugbọn ọkunrin naa ni ṣọja loun, nigba tawọn si beere kaadi idanimọ ẹ, wọn lo fesi pe ṣoju wọn fọ, ṣe wọn o riran ri i pe alupupu akanṣe ti ọda ileeṣẹ ologun wa lara ẹ loun n gun ni. Ibi tọrọ de ree ti wọn fi lawọn o ni i jẹ kọkunrin naa tabi alupupu rẹ lọ lai jẹ pe wọn ri aridaju boya ṣọja tootọ ni tabi irọ ni. N lakara ba tu s’epo pe awuruju ṣọja lọkunrin naa, ko tiẹ gba ọna ileeṣẹ ologun kọja ri. Oju-ẹsẹ lo lawọn ti fi pampẹ ofin gbe e, ti wọn si wọ ọ lọ siwaju adajọ ni kootu alagbeekan kan to wa nitosi.


Ibi tọrọ de ree ti wọn fi lawọn o ni i jẹ kọkunrin naa tabi alupupu rẹ lọ lai jẹ pe wọn ri aridaju boya ṣọja tootọ ni tabi irọ ni. N lakara ba tu s’epo pe awuruju ṣọja lọkunrin naa, ko tiẹ gba ọna ileeṣẹ ologun kọja ri. Oju-ẹsẹ lo lawọn ti fi pampẹ ofin gbe e, ti wọn si wọ ọ lọ siwaju adajọ ni kootu alagbeekan kan to wa nitosi. Ẹsun mẹta ni wọn ka si i lẹsẹ, wọn lo bawọn eeyan ja, o n huwa to le di alaafia ilu lọwọ, o si tun n pe ara ni ohun ti ko jẹ. Kabiru fẹnu ara ẹ rojọ, o loun gba pe oun jẹbi, o jẹwọ pe niṣe loun mọ-ọn-mọ kun ọkada oun si ọda tawọn ṣọja n lo, koun le maa fi ṣe arumọjẹ fawọn agbofinro, tori ki wọn ma baa da oun duro toun ba gbe ero, tabi toun rin lawọn ọna tijọba ti fofin de ọlọkada lati rin l’Ekoo. Ṣa, lẹyin ọpọlọpọ ẹbẹ, Adajọ Oyebimbọla Isreal Adelakun ni oun ṣaanu ọkunrin naa, ṣugbọn ko sare lọọ fi ẹwọn oṣu mẹfa pere jura, ko le jẹ arikọgbọn fawọn mi-in.


Ẹsun mẹta ni wọn ka si i lẹsẹ, wọn lo bawọn eeyan ja, o n huwa to le di alaafia ilu lọwọ, o si tun n pe ara ni ohun ti ko jẹ. Kabiru fẹnu ara ẹ rojọ, o loun gba pe oun jẹbi, o jẹwọ pe niṣe loun mọ-ọn-mọ kun ọkada oun si ọda tawọn ṣọja n lo, koun le maa fi ṣe arumọjẹ fawọn agbofinro, tori ki wọn ma baa da oun duro toun ba gbe ero, tabi toun rin lawọn ọna tijọba ti fofin de ọlọkada lati rin l’Ekoo. Ṣa, lẹyin ọpọlọpọ ẹbẹ, Adajọ Oyebimbọla Isreal Adelakun ni oun ṣaanu ọkunrin naa, ṣugbọn ko sare lọọ fi ẹwọn oṣu mẹfa pere jura, ko le jẹ arikọgbọn fawọn mi-in. Wọn si fun un lanfaani lati sanwo itanran ẹgbẹrun lọna ogoji naira, wọn tun paṣẹ pe ko gbagbe nipa ọkada ẹ, ijọba ti gbẹsẹ le e.


Wọn si fun un lanfaani lati sanwo itanran ẹgbẹrun lọna ogoji naira, wọn tun paṣẹ pe ko gbagbe nipa ọkada ẹ, ijọba ti gbẹsẹ le e.


Awọn eleyii n fẹwọn ṣere, irin reluwee ni wọn lọọ ji ko n’Ijọra

Faith Adebọla Ibi tọkanjuwa ẹni ba so si leeyan ti n ka a loootọ, ṣugbọn ni bebe ẹwọn Fọlọrunṣọ Adeṣina ati Victor Akpan ti lọọ ka tiwọn o, irin reluwee tijọba ko jọ lawọn lọọ ji ko, wọn fẹẹ maa sa lọ lawọn agbofinro mu wọn. Alukoro ileeṣẹ ọlọpaa ipinlẹ Eko, Ọgbẹni Olumuyiwa Adejọbi, to fiṣẹlẹ yii to ALAROYE leti ninu atẹjade kan sọ pe nnkan bii aago mẹrin irọlẹ ọjọ Aiku, Sannde to lọ yii, lọwọ ba awọn afurasi mejeeji, ẹni ọdun mọkanlelogun ni wọn pe Victor, oun ni wọn lo wa mọto ti wọn gbe waa jale. Ojule kẹrindinlogoji, Opopona Biefield, l’Apapa, ni wọn ni Fọlọrunṣọ n gbe ni tiẹ, wọn o sọ pato ọjọ-ori ẹ. Awọn kan ti wọn fura si wọn bi wọn ṣe n ko awọn irin ọhun sinu mọto wọn ni wọn woye pe awọn araabi yii ki i ṣe oṣiṣẹ reluwee, awọn o si ri ami pe wọn gbawe aṣẹ lati ko nnkan ti wọn n ko yii, ni wọn ba tẹ ileeṣẹ ọlọpaa laago, oju-ẹsẹ si lawọn agbofinro lati Eria E, ni Festac, ti kan wọn lara. Nigba ti wọn bi wọn leere pe pe bawo ni ti irin reluwee ti wọn n ko sinu mọto ṣe jẹ, wọn ni Victor loun o mọ nnkan kan nipa ẹ ni toun, Fọlọrunṣọ lo haaya oun pe koun waa ba oun fi mọto ko irin lọ sibi kan ni Apapa. Wọn ni Fọlọrunṣọ ko fesi kan ju pe ki wọn ṣaanu oun, ki wọn fori ji oun lọ, n lawọn ọlọpaa ba ko ṣẹkẹṣẹkẹ si wọn lọwọ, wọn si fi pampẹ ofin gbe wọn. Wọn ni kọmiṣanna ọlọpaa Eko, Hakeem Odumosu, ti gbọ siṣẹlẹ ọhun, o si ti paṣẹ pe ki wọn fawọn afurasi naa ṣọwọ si Panti, ni Yaba, nibi tawọn ọtẹlẹmuyẹ aa ti ṣe iwadii to gbopọn nipa ẹ, ki wọn too foju wọn ba ile-ẹjọ pẹlu ẹsibiiti mọto wọn.


Bijọba ko ba fopin si bi wọn ṣe n pa awọn eeyan wa, a ko ni i ta maaluu ati ohun jijẹ mọ-Tahir

Ẹgbẹ kan to ni i ṣe pẹlu awọn Fulani darandaran atawọn to n ta ohun jijẹ ti fun ijọba apapọ lọjọ meje lati fopin si bi awọn eeyan ṣe n pa awọn ọmọ ẹgbẹ ọhun kaakiri awọn ipinlẹ kan ni Naijiria. Ẹgbẹ yii sọ pe ṣaaju asiko yii loun ti ke si ijọba apapọ, ile-igbimọ aṣofin agba, awọn olori ẹṣọ alaabo, ṣugbọn ti oun ko ri abajade esi kankan. Lọjọ Aiku, Sannde, ọsẹ yii, ni Aarẹ ẹgbẹ naa, Muhammad Tahir, sọrọ yii fawọn oniroyin niluu Abuja. Awọn Fulani darandaran yii ti waa sọ pe ti ijọba atawọn ti oun ti fẹjọ sun tẹlẹ ko ba wa nnkan ṣe lori bi wọn ṣe n pa awọn eeyan awọn lawọn ibi kan ni Naijiria, awọn ṣetan lati daṣẹ silẹ, ti awọn eeyan ko ni i ri maaluu jẹ mọ. Tahir ni awọn ọmọ ẹgbẹ awọn ti wọn n ta maaluu atawọn ti wọn n ta ohun jijẹ ni ọpọ iya n jẹ lorilẹ-ede yii pẹlu bi awọn eeyan ṣe n kọ lu wọn, ti ijọba ko si rohun kankan ṣe si i. O fi kun un pe lasiko wahala EndSars to kọja, ọmọ ẹgbẹ awọn bii mọkanlelaaadọjọ (151) ni wọn pa, ti eeyan to tun le ni ọgọrun-un tun ṣofo ẹmi lasiko wahala to ṣẹlẹ ninu ọja Ṣaṣa, niluu Ibadan, ni nnkan bii ọsẹ meji ṣeyin. Ọkunrin yii sọ pe awọn ti kọ lẹta si Aarẹ Muhammadu Buhari, lori bi wọn ṣe n pa awọn eeyan oun yii, ṣugbọn ti esi kankan ko ti i wa latọdọ Aarẹ.


Awọn Fulani darandaran yii ti waa sọ pe ti ijọba atawọn ti oun ti fẹjọ sun tẹlẹ ko ba wa nnkan ṣe lori bi wọn ṣe n pa awọn eeyan awọn lawọn ibi kan ni Naijiria, awọn ṣetan lati daṣẹ silẹ, ti awọn eeyan ko ni i ri maaluu jẹ mọ. Tahir ni awọn ọmọ ẹgbẹ awọn ti wọn n ta maaluu atawọn ti wọn n ta ohun jijẹ ni ọpọ iya n jẹ lorilẹ-ede yii pẹlu bi awọn eeyan ṣe n kọ lu wọn, ti ijọba ko si rohun kankan ṣe si i. O fi kun un pe lasiko wahala EndSars to kọja, ọmọ ẹgbẹ awọn bii mọkanlelaaadọjọ (151) ni wọn pa, ti eeyan to tun le ni ọgọrun-un tun ṣofo ẹmi lasiko wahala to ṣẹlẹ ninu ọja Ṣaṣa, niluu Ibadan, ni nnkan bii ọsẹ meji ṣeyin. Ọkunrin yii sọ pe awọn ti kọ lẹta si Aarẹ Muhammadu Buhari, lori bi wọn ṣe n pa awọn eeyan oun yii, ṣugbọn ti esi kankan ko ti i wa latọdọ Aarẹ. Ni bayii, biliọnu aadọta-lenirinwọ (N450bn) ni ẹgbẹ yii loun fẹẹ gba lọwọ ijọba lati fi mojuto gbese nla ti awọn ọmọ ẹgbẹ oun jẹ latara ikọlu oriṣiiriṣii to ṣẹlẹ si wọn. Bakan naa ni wọn tun rọ ijọba apapọ ko ṣẹto bi iwe adehun yoo ṣe wa laarin ẹgbẹ naa atawọn ijọba ipinlẹ pe ti wọn ba tun kọ lu ọmọ ẹgbẹ naa nibikibi, niṣe lawọn yoo ko gbogbo ohun ti awọn n ta kuro nilẹ, tawọn eeyan ko ni i lanfaani lati ri wọn ra mọ. O ni o ṣe pataki ki ijọba Buhari tete gbe igbesẹ lori ohun tawọn beere fun, bii bẹẹ kọ, gbogbo ọmọ ẹgbẹ naa jake-jado Naijiria ni yoo bẹrẹ iyanṣẹlodi.


Ni bayii, biliọnu aadọta-lenirinwọ (N450bn) ni ẹgbẹ yii loun fẹẹ gba lọwọ ijọba lati fi mojuto gbese nla ti awọn ọmọ ẹgbẹ oun jẹ latara ikọlu oriṣiiriṣii to ṣẹlẹ si wọn. Bakan naa ni wọn tun rọ ijọba apapọ ko ṣẹto bi iwe adehun yoo ṣe wa laarin ẹgbẹ naa atawọn ijọba ipinlẹ pe ti wọn ba tun kọ lu ọmọ ẹgbẹ naa nibikibi, niṣe lawọn yoo ko gbogbo ohun ti awọn n ta kuro nilẹ, tawọn eeyan ko ni i lanfaani lati ri wọn ra mọ. O ni o ṣe pataki ki ijọba Buhari tete gbe igbesẹ lori ohun tawọn beere fun, bii bẹẹ kọ, gbogbo ọmọ ẹgbẹ naa jake-jado Naijiria ni yoo bẹrẹ iyanṣẹlodi.


Ko sẹni to le gba ipo mi ninu ẹgbẹ APC l’Ọṣun, Arẹgbẹ fọwọ sọya

Florence Babaṣọla Gomina ipinlẹ Ọṣun tẹlẹ, Ọgbẹni Rauf Arẹgbẹṣọla ti fọwọ mejeeji sọya pe ko si ẹnikẹni ti agbara rẹ, tabi iṣẹ rẹ gbe e, lati gba aaye oun tabi fọwọ rọ oun sẹyin ninu ẹgbẹ oṣelu APC nipinlẹ Ọṣun. Arẹgbẹṣọla, ẹni to jẹ Minisita fọrọ Abẹle lorileede wa bayii ṣalaye pe lọdun mẹtadinlogun sẹyin loun jade sita nipinlẹ Ọṣun labẹ asia Ọranmiyan, ti oun pẹlu awọn eeyan kan si ba awọn iranṣẹ okunkun ati ifasẹyin jagun titi ti awọn fi fidi ẹgbẹ APC mulẹ. Ninu atẹjade kan ti akọwe iroyin fun Ọgbẹni Arẹgbẹṣọla, Ṣọla Faṣure, fi sita lori ohun to ṣẹlẹ lasiko to lọ fun iforukọsilẹ tẹgbẹ APC n ṣe lọwọlọwọ ni wọọdu idibo rẹ niluu Ileṣa lo ti ni, ipa manigbagbe loun ko lati fidi ẹgbẹ naa mulẹ l’Ọṣun. O ni laalaa igba naa lo fun ẹgbẹ lanfaani lati ṣejọba lẹẹmeji leralera l’Ọṣun, to si tun ti ṣaseyọri ninu idibo aarẹ ati ti awọn aṣofin lẹẹmẹta ọtọọtọ. O ni yoo waa nira fun awọn ti wọn ko ni iru akitiyan ati itara ti oun ni lati sọ pe ibo loun fẹẹ gbe e gba ninu ẹgbẹ APC nipinlẹ Ọṣun. Nipa ti awọn adari ati ọmọ ẹgbẹ oṣelu PDP ati ẹgbẹ mi-in ti wọn n ya wọnu ẹgbẹ APC bayii, o ni ara amuyẹ ijọba tiwa-n-tiwa ni fun awọn ti orukọ wọn ti bajẹ lati darapọ mọ ẹgbẹ ti wọn ba ri i pe o ni afojusun rere, ṣugbọn ojuṣe awọn ọmọ ẹgbẹ ni lati ri i pe wọn ko fun wọn lanfaani lati de ipo aṣiwaju ki wọn ma baa ba ẹgbẹ APC jẹ.


O ni laalaa igba naa lo fun ẹgbẹ lanfaani lati ṣejọba lẹẹmeji leralera l’Ọṣun, to si tun ti ṣaseyọri ninu idibo aarẹ ati ti awọn aṣofin lẹẹmẹta ọtọọtọ. O ni yoo waa nira fun awọn ti wọn ko ni iru akitiyan ati itara ti oun ni lati sọ pe ibo loun fẹẹ gbe e gba ninu ẹgbẹ APC nipinlẹ Ọṣun. Nipa ti awọn adari ati ọmọ ẹgbẹ oṣelu PDP ati ẹgbẹ mi-in ti wọn n ya wọnu ẹgbẹ APC bayii, o ni ara amuyẹ ijọba tiwa-n-tiwa ni fun awọn ti orukọ wọn ti bajẹ lati darapọ mọ ẹgbẹ ti wọn ba ri i pe o ni afojusun rere, ṣugbọn ojuṣe awọn ọmọ ẹgbẹ ni lati ri i pe wọn ko fun wọn lanfaani lati de ipo aṣiwaju ki wọn ma baa ba ẹgbẹ APC jẹ. Arẹgbẹṣọla fi kun ọrọ rẹ pe eto oṣelu abẹnu ṣe pataki ninu ijọba tiwa-n-tiwa, o rọ gbogbo awọn ọmọ ẹgbẹ lati ṣọra fun awọn ti wọn fẹẹ fi ori orórì (grave) Oloye Bọla Ige ṣe atẹgun, ti wọn si fẹẹ ba orukọ rere ti oloogbe naa ni ninu oṣelu jẹ. Bakan naa lo sọ fun awọn eeyan pe Aarẹ Muhammadu Buhari ko sinmi rara lori ipinnu rẹ lati yanju wahala eto aabo to n dojukọ orileede yii, o ni laipẹ ni gbogbo rẹ yoo di afisẹyin teegun n fiṣọ.


Arẹgbẹṣọla fi kun ọrọ rẹ pe eto oṣelu abẹnu ṣe pataki ninu ijọba tiwa-n-tiwa, o rọ gbogbo awọn ọmọ ẹgbẹ lati ṣọra fun awọn ti wọn fẹẹ fi ori orórì (grave) Oloye Bọla Ige ṣe atẹgun, ti wọn si fẹẹ ba orukọ rere ti oloogbe naa ni ninu oṣelu jẹ. Bakan naa lo sọ fun awọn eeyan pe Aarẹ Muhammadu Buhari ko sinmi rara lori ipinnu rẹ lati yanju wahala eto aabo to n dojukọ orileede yii, o ni laipẹ ni gbogbo rẹ yoo di afisẹyin teegun n fiṣọ.


Ikilọ lati dẹkun dida abẹ fobinrin bẹrẹ l’Ekiti lakọtun

Oluyinka Soyemi, Ado-Ekiti Latari bi aṣa didabẹ fun obinrin ko ṣe ti i di ohun igbagbe rara nipinlẹ Ekiti, ajọ Hacey Health Initiative ti bẹrẹ ipolongo ati ikilọ kaakiri fawọn to ba ṣi n hu iwa naa. Eyi waye lẹyin ọsẹ kan ti Erelu Bisi Fayẹmi ṣeto kan lori didabẹ fun obinrin, nibi ti oriṣiiriṣii awọn ti wọn ti dabẹ fun ni kekere atawọn to n ṣiṣẹ naa tẹlẹ ti sọ awọn ewu to wa nibẹ fun araalu. Hacey to gbe eto naa kalẹ pẹlu owo iranwọ ajọ iṣọkan agbaye, United Nations Trust Fund, ni wọn gba awọn oniroyin niyanju lati polongo lori iwa ọdaran naa nibi eto kan ti wọn pe ni ‘Stop Cut’ (Ma ṣe dabẹ) nitori bi aṣa naa ṣe pọ lawujọ di asiko yii. Akọsilẹ fi han pe ipinlẹ Ekiti, Oṣun ati Ọyọ ni aṣa naa ti wọpọ si ju nilẹ Yoruba, ati pe ijọba ibilẹ Iwọ-Oorun Ekiti lo ti pọ ju l’Ekiti. Ninu ọrọ oṣiṣẹ ileeṣẹ eto ilera (Ministry of Health) Ekiti kan, Abilekọ Oluwakẹmi Akinlẹyẹ, o ni idi ti wọn fi bẹrẹ aṣa buruku yii ni nitori igbagbọ pe obinrin ti ko ba ṣe e yoo ya oniṣekuṣe, tabi pe ti wọn ko ba ge awọn ẹya kan loju-ara obinrin, ọmọ to ba bi yoo ku. Akinlẹyẹ ṣalaye siwaju pe irora ti ko ṣee fẹnu sọ lawọn ti wọn ba da abẹ fun n la kọja, bẹẹ ni wọn tiẹ maa n ran oju-ara ẹlomi-in pa. Bakan naa ni wọn maa n lo abẹrẹ tabi irin gbigbona lati ṣiṣẹ abẹ naa, eyi ti yoo jẹ ki ẹjẹ sa kuro nibẹ.


Akọsilẹ fi han pe ipinlẹ Ekiti, Oṣun ati Ọyọ ni aṣa naa ti wọpọ si ju nilẹ Yoruba, ati pe ijọba ibilẹ Iwọ-Oorun Ekiti lo ti pọ ju l’Ekiti. Ninu ọrọ oṣiṣẹ ileeṣẹ eto ilera (Ministry of Health) Ekiti kan, Abilekọ Oluwakẹmi Akinlẹyẹ, o ni idi ti wọn fi bẹrẹ aṣa buruku yii ni nitori igbagbọ pe obinrin ti ko ba ṣe e yoo ya oniṣekuṣe, tabi pe ti wọn ko ba ge awọn ẹya kan loju-ara obinrin, ọmọ to ba bi yoo ku. Akinlẹyẹ ṣalaye siwaju pe irora ti ko ṣee fẹnu sọ lawọn ti wọn ba da abẹ fun n la kọja, bẹẹ ni wọn tiẹ maa n ran oju-ara ẹlomi-in pa. Bakan naa ni wọn maa n lo abẹrẹ tabi irin gbigbona lati ṣiṣẹ abẹ naa, eyi ti yoo jẹ ki ẹjẹ sa kuro nibẹ. O waa ni oriṣiiriṣii wahala ni eyi maa n fa fun obinrin, ko si si ere kankan ti aṣa naa n fun ẹni ti wọn ba ṣe e fun. Bakan naa ni Amofin Blessing Ajilẹyẹ to ṣoju Amofin Rita Ilevbare sọ pe atunṣe ti ba ofin to ta ko iwa didabẹ fun obinrin nitori owo itanran ẹgbẹrun mẹwaa ati ẹwọn ọdun meji si mẹta lo wa gẹgẹ bii ijiya tẹlẹ, ṣugbọn o ti di ẹgbẹrun lọna igba ( 200,000) bayii. Abilekọ Fatima Bello to jẹ alaga ẹgbẹ awọn oniroyin obinrin, ṣugbọn ti Ọgbẹni Caleb Obiṣẹsan ṣoju fun, sọ pe iṣẹ gbogbo eeyan ni ipolongo yii, gbogbo eeyan lo si gbọdọ mọ pe ibanujẹ ayeraye ni aṣa naa n mu ba awọn obinrin.


O waa ni oriṣiiriṣii wahala ni eyi maa n fa fun obinrin, ko si si ere kankan ti aṣa naa n fun ẹni ti wọn ba ṣe e fun. Bakan naa ni Amofin Blessing Ajilẹyẹ to ṣoju Amofin Rita Ilevbare sọ pe atunṣe ti ba ofin to ta ko iwa didabẹ fun obinrin nitori owo itanran ẹgbẹrun mẹwaa ati ẹwọn ọdun meji si mẹta lo wa gẹgẹ bii ijiya tẹlẹ, ṣugbọn o ti di ẹgbẹrun lọna igba ( 200,000) bayii. Abilekọ Fatima Bello to jẹ alaga ẹgbẹ awọn oniroyin obinrin, ṣugbọn ti Ọgbẹni Caleb Obiṣẹsan ṣoju fun, sọ pe iṣẹ gbogbo eeyan ni ipolongo yii, gbogbo eeyan lo si gbọdọ mọ pe ibanujẹ ayeraye ni aṣa naa n mu ba awọn obinrin. Ajọ Hacey ti waa bẹrẹ ipolongo lati sọ fun awọn eeyan pe ko si aaye tabi awawi fun aṣa yii mọ, ẹni tọwọ ba si ba yoo da ara ẹ lẹbi.


Ajọ Hacey ti waa bẹrẹ ipolongo lati sọ fun awọn eeyan pe ko si aaye tabi awawi fun aṣa yii mọ, ẹni tọwọ ba si ba yoo da ara ẹ lẹbi.


Lẹyin ọdun mẹjọ to ti paayan ni Mowe, Sheu gbadajọ iku l’Abẹokuta

Adefunkẹ Adebiyi,Abẹokuta Gẹgẹ bi akọsilẹ kootu ṣe wi, ọjọ kẹẹẹdogun oṣu kẹsan-an ọdun 2013 ni ọkunrin kan ti wọn ni fijilante loun naa, Sheu Jimọh, yinbọn pa ẹnikan ti wọn pe orukọ ẹ ni Tosin Joye, ni Mowe. Ṣugbọn lọjọ Ẹti ti kọja yii, eyi ti i ṣe ọdun kẹjọ lẹyin iṣẹlẹ naa,kootu giga ilu Abẹokuta dajọ iku fun Sheu,wọn ni ki wọn yẹgi mọ ọn lọrun titi ti yoo fi ku. Adajọ Abiọdun Akinyẹmi lo gbe idajọ naa kalẹ pẹlu alaye pe awijare kan ko si lori keesi yii mọ, gbogbo ẹ lo foju han pe Sheu yinbọn paayan, oun naa si gbọdọ ku gẹgẹ bi ofin ṣe wi ni. Obinrin ni agbefọba lori ẹsun yii, orukọ rẹ ni Abilekọ Oluwaṣeni Ogunjimi. Obinrin yii ṣalaye pe ni nnkan bii aago mẹsan-an alẹ ọjọ kẹẹẹdogun, oṣu kẹsan-an ọdun 2013 ni Sheu to jẹ ọkan lara awọn fijilante igba naa , yinbọn pa Tosin Joye, ni ikorita Atala, lagbegbe Bọlatito, Mowe. O fi kun un pe Tosin pẹlu awọn ọrẹ ẹ fẹẹ lọọ ra omi inu ọra ti wọn n pe ni piọ wọta ni.


Obinrin ni agbefọba lori ẹsun yii, orukọ rẹ ni Abilekọ Oluwaṣeni Ogunjimi. Obinrin yii ṣalaye pe ni nnkan bii aago mẹsan-an alẹ ọjọ kẹẹẹdogun, oṣu kẹsan-an ọdun 2013 ni Sheu to jẹ ọkan lara awọn fijilante igba naa , yinbọn pa Tosin Joye, ni ikorita Atala, lagbegbe Bọlatito, Mowe. O fi kun un pe Tosin pẹlu awọn ọrẹ ẹ fẹẹ lọọ ra omi inu ọra ti wọn n pe ni piọ wọta ni. Afi bi fijilante yii ṣe yinbọn mọ wọn laiṣẹ,Tosin ni ibọn ọhun ba ninu gbogbo awọn ti wọn n lọ naa, nibi ti wọn si ti n gbe e lọ sileewosan lo ti dakẹ loju ọna, to ku patapata. Ẹnu ẹjọ yii ni wọn wa latigba naa, ko too di pe Adajọ Abiọdun Akinyẹmi da a lọjọ Ẹti to kọja yii, pe ki wọn yẹgi mọ Sheu lọrun, koun naa maa lọ sibi to ran Tosin Joye lọ.


Afi bi fijilante yii ṣe yinbọn mọ wọn laiṣẹ,Tosin ni ibọn ọhun ba ninu gbogbo awọn ti wọn n lọ naa, nibi ti wọn si ti n gbe e lọ sileewosan lo ti dakẹ loju ọna, to ku patapata. Ẹnu ẹjọ yii ni wọn wa latigba naa, ko too di pe Adajọ Abiọdun Akinyẹmi da a lọjọ Ẹti to kọja yii, pe ki wọn yẹgi mọ Sheu lọrun, koun naa maa lọ sibi to ran Tosin Joye lọ.


Nibi ti Ayuba atọrẹ ẹ ti n fibọn  jale lọwọ l’Agboju lawọn ọlọpaa ti ko wọn

Faith Adebọla, Eko Ahamọ ọlọpaa ọtẹlẹmuyẹ to wa ni Panti, Yaba, nipinlẹ Eko, lawọn afurasi ọdaran meji yii, Ayuba Solomon, ẹni ọdun mẹrindinlọgbọn ati David Manase, ẹni ogun ọdun pere, wa lọwọ yii, ibọn ni wọn ni wọn fi n jawọn eeyan lole loju popo, ibẹ si lawọn agbofinro ti ko wọn. Bi Alukoro ileeṣẹ ọlọpaa ipinlẹ Eko, Olumuyiwa Adejọbi, ṣe fidi ẹ mulẹ fun wa, agbegbe Agboju si Alakija, loju ọna marosẹ Eko si Badagry, lawọn afurasi ọdaran yii sọ di ibiiṣẹ wọn, ibẹ ni wọn ti n yọbọn sawọn ero ati onimọto loju popo, agaga ti sun-kẹrẹ-fa-kẹrẹ ba ti ṣẹlẹ lagbegbe naa. Eti awọn ọlọpaa ti kun fun oriṣiiriṣii ẹsun bawọn eeyan ti wọn n da lọna lagbegbe naa ṣe n waa fẹjọ wọn sun, ṣugbọn ti wọn o ri wọn mu. Wọn lawọn ọlọpaa tẹsan Satellite ati Aguda lo dọdẹ awọn kọlọransi ẹda yii, nnkan bii aago mẹwaa aabọ alẹ ọjọ Abamẹta, Satide to kọja yii, lọwọ tẹ wọn. Obinrin kan lo figbe ta lẹyin ti wọn ja a lole tan, lawọn ẹruuku naa ba fere ge e, awọn ọlọpaa to wa nitosi ti wọn ti n ṣọ wọn naa si le wọn. Wọn ni wọn pọ, ṣugbọn awọn meji yii lọwọ ba ninu wọn.


Wọn lawọn ọlọpaa tẹsan Satellite ati Aguda lo dọdẹ awọn kọlọransi ẹda yii, nnkan bii aago mẹwaa aabọ alẹ ọjọ Abamẹta, Satide to kọja yii, lọwọ tẹ wọn. Obinrin kan lo figbe ta lẹyin ti wọn ja a lole tan, lawọn ẹruuku naa ba fere ge e, awọn ọlọpaa to wa nitosi ti wọn ti n ṣọ wọn naa si le wọn. Wọn ni wọn pọ, ṣugbọn awọn meji yii lọwọ ba ninu wọn. Adejọbi ni lara awọn ẹru ti wọn ba lọwọ wọn ni ibọn ibilẹ kan, awọn ọta ibọn ati iboju meji ti wọn maa n wọ kawọn eeyan ma baa da wọn mọ. Ninu iṣẹlẹ to pẹ eyi, ọwọ awọn agbofinro tun tẹ Ismail Abayọmi, ẹni ọdun mẹrinlelogun ati Ṣeun Akinbunu, toun jẹ ẹni ọdun mẹẹẹdọgbọn lọjọ Satide kan naa, nibi ti wọn ti n jale lopopona Ọlatunji Onimọle to wa nikorita Brown, l’Aguda. Abilekọ Atinukẹ Adisa ni wọn lawọn a-lọ-kolohun-kigbe ẹda yii ṣẹṣẹ ja lole foonu Infinix-8 rẹ tan, wọn ni niṣe ni wọn fọ gilaasi ẹgbẹ ọkọ ayọkẹlẹ Toyota Sienna rẹ to ni nọmba Lagos AAA 30 AZ, ki wọn too fipa gba foonu ẹ. Obinrin naa ati dẹrẹba rẹ, Apele Mohammed, ni wọn lọọ fiṣẹlẹ ọhun to awọn ọlọpaa teṣan Aguda leti, ki ọwọ too ba Ṣeun ati Abayọmi, ni wọn ba dero ahamọ, ahamọ ọhun ni wọn gbe de Panti, lọdọ awọn ọtẹlẹmuyẹ.


Adejọbi ni lara awọn ẹru ti wọn ba lọwọ wọn ni ibọn ibilẹ kan, awọn ọta ibọn ati iboju meji ti wọn maa n wọ kawọn eeyan ma baa da wọn mọ. Ninu iṣẹlẹ to pẹ eyi, ọwọ awọn agbofinro tun tẹ Ismail Abayọmi, ẹni ọdun mẹrinlelogun ati Ṣeun Akinbunu, toun jẹ ẹni ọdun mẹẹẹdọgbọn lọjọ Satide kan naa, nibi ti wọn ti n jale lopopona Ọlatunji Onimọle to wa nikorita Brown, l’Aguda. Abilekọ Atinukẹ Adisa ni wọn lawọn a-lọ-kolohun-kigbe ẹda yii ṣẹṣẹ ja lole foonu Infinix-8 rẹ tan, wọn ni niṣe ni wọn fọ gilaasi ẹgbẹ ọkọ ayọkẹlẹ Toyota Sienna rẹ to ni nọmba Lagos AAA 30 AZ, ki wọn too fipa gba foonu ẹ. Obinrin naa ati dẹrẹba rẹ, Apele Mohammed, ni wọn lọọ fiṣẹlẹ ọhun to awọn ọlọpaa teṣan Aguda leti, ki ọwọ too ba Ṣeun ati Abayọmi, ni wọn ba dero ahamọ, ahamọ ọhun ni wọn gbe de Panti, lọdọ awọn ọtẹlẹmuyẹ. Ṣa, Kọmiṣanna ọlọpaa Eko, Hakeem Odumosu ti paṣẹ kiwadii bẹrẹ lori wọn, ki wọn le tete foju wọn bale-ẹjọ laipẹ.


Ṣa, Kọmiṣanna ọlọpaa Eko, Hakeem Odumosu ti paṣẹ kiwadii bẹrẹ lori wọn, ki wọn le tete foju wọn bale-ẹjọ laipẹ.


Akeredolu yan akọwe fawọn ijọba ibilẹ mejidinlogun to wa nipinlẹ Ondo

Gomina Rotimi Akeredolu ti fọwọ si yiyan awọn akọwe fun ijọba ibilẹ mejidinlogun to wa nipinlẹ Ondo lẹyin bii osu mẹfa ti wọn ti fibo gbe awọn alaga ijọba ibilẹ naa wọle. Orukọ awọn ti gomina ọhun fọwọ si ni ibamu pẹlu atẹjade ti alaga afunsọ fun ẹgbẹ oṣelu APC nipinlẹ Ondo, Ọgbẹni Ade Adetimẹhin, fi sita lalẹ ọjọ Aiku, Sannde, ọsẹ ta a wa yii ni: Fọlọrunṣọ Ọmọgẹ fun ijọba ibilẹ Ọsẹ, Pasitọ Taye Adako, Ọwọ, Adeọla Henry, Guusu Ila-Oorun Akoko, Jide Ọkẹowo fun ijọba ibilẹ Guusu Iwọ-Oorun Akoko, Amuda Tairu Abiọla, Ariwa Ila-Oorun Akoko, Fatai Tiamiyu Atẹrẹ, ijọba ibilẹ Ariwa Iwọ-Oorun Akoko, Olubi Emmanuel, Ariwa Akurẹ, Gbenga Fasua, Guusu Akurẹ ati Amofin Collins Awoṣẹyẹ Stephen fun ijọba ibilẹ Ifẹdọrẹ. Awọn yooku ni Amofin Smart Amọtadowa, Idanre, Adeoye Adeniyi Henry, Ìjọba ibilẹ Ila-Oorun Ondo, Alaaji Bisaru Oluwọle, ijọba ibilẹ Iwọ-Oorun Ondo, Bisi Faṣọgbọn, Ilẹ-Oliji /Oke-Igbo, Tosin Ọbayegun, Odigbo, Ikuẹjamọna Johnson, ijọba ibilẹ Okitipupa, Bayọ Ṣegede, Ilajẹ, Ọladipupọ Temenu, Irele ati Amofin Ebidaubra Ebigha Iwabi fun ijọba ibilẹ Ẹsẹ-Odo. Alukoro fun ẹgbẹ APC, Alex Kalẹjaye, naa fidi rẹ mulẹ ninu atẹjade mi-in pe ọjọ Aje, Mọnde, ọsẹ yii, ni gomina yoo bura fun gbogbo awọn kanṣẹlọ igba ati mẹta ti wọn dibo yan ninu eto idibo ijọba ibilẹ to ti waye lati ọjọ kejilelogun, osu kẹjọ, ọdun to kọja.


Nitori obinrin, Naso gun ara ile rẹ pa loju oorun l’Akurẹ

Oluṣẹyẹ Iyiade, Akurẹ Ọkunrin ọmọ ibo kan tawọn eeyan mọ si Naso ti n sọ tẹnu rẹ lọwọ lọdọ awọn ọlọpaa to n ṣe iwadii iwa ọdaran nipinlẹ Ondo lori idi to fi binu gun ara ile rẹ kan, Ṣeyi, pa nitori ọrọ obinrin lasan. Ọsẹ to kọja yii ni wọn niṣẹlẹ naa waye lagbegbe Messiah High School, niluu Akurẹ, nibi ti oloogbe ati iyawo rẹ gba ile si. Naso ni wọn lo lọọ ka ọkunrin to wa lati ilu Ita-Ogbolu, nijọba ibilẹ Iju/Ita-Ogbolu, ọhun mọ ibi to sun si ninu yara rẹ, to si gun un pa. ALAROYE gbọ pe ija kekere kan ti kọkọ waye laarin awọn mejeeji lọjọ naa lori ẹsun ti Ṣeyi fi kan Naso pe o kan iyawo oun labuku pẹlu bo ṣe bu u ni gbangba. Ọrọ yii lo ṣokunfa bawọn mejeeji ṣe sọrọ kobakungbe sira wọn kawọn eeyan too ba wọn da si i. Awọn aládùúgbò parọwa fawọn mejeeji ki wọn bomi suuru mu, lai mọ pe ọrọ yii ko tan rara ninu Naso. Oru ọjọ kan naa ni afurasi ọhun pada lọọ ka ọmọkunrin naa mọ’le, to si gun un lọbẹ pa mọ ibi to sun si.


Awọn ọlọpaa ti ju Sẹnetọ Rochas Okorocha, gomina  ipinlẹ Imo tẹlẹ, satimọle

Faith Adebọla Gomina to ṣẹṣẹ kuro lori aleefa nipinlẹ Imo, to tun jẹ ọmọ ileegbimọ aṣofin agba l’Abuja, Sẹnetọ Rochas Okorocha, ti wa lahaamọ awọn ọlọpaa bayii. Ileeṣẹ ọlọpaa ni awọn lawọn mu ọkunrin naa lọsan-an ọjọ Aiku, Sannde yii, latari bi wọn ṣe fẹsun kan an pe o ko awọn janduku kan atawọn ololufẹ rẹ sodi, wọn si lọọ ṣakọlu si otẹẹli kan ti wọn pe ni Royal Palm Estate, eyi tijọba ipinlẹ Imo faṣẹ ọba ti pa l’Ọjọruu, Wẹsidee, to kọja yii. Gomina tẹlẹri naa ti kọkọ sọ pe ikọja-aaye ni fun ijọba to wa lori aleefa lati faṣẹ ọba ti otẹẹli to jẹ tiyawo oun, lai si ẹri tabi ẹsun kan nile-ẹjọ lodi si Abilekọ Okorocha lori ilẹ ati ile to kọ naa. A gbọ pe nnkan bii aago marun-un irọlẹ ọjọ Aiku yii, tibinu tibinu ni Sẹnetọ Okorocha atawọn isọngbe rẹ lọọ ja gbogbo agadagodo ati okun ti wọn so mọ ẹnu geeti otẹẹli naa danu. Wọn niṣẹlẹ yii mu kawọn janduku ba awọn ọkọ ayọkẹlẹ kan jẹ, ti wọn si ṣe awọn agbofinro kan atawọn to fẹẹ gbẹja aṣẹ gomina naa leṣe. Gẹgẹ bi Ajọ Akoroyinjọ ilẹ wa (NAN), ṣe wi, Ileeṣẹ ọlọpaa ipinlẹ Imo ni wọn ti mu Okorocha atawọn janduku kan tọwọ ba sakata awọn ọlọpaa ipinlẹ Imo bayii, ati pe wọn yoo foju gbogbo wọn bale-ẹjọ lowurọ ọjọ Aje, fun ẹsun idaluru, didi alaafia ilu lọwọ, ati titapa si aṣẹ ijọba.


A gbọ pe nnkan bii aago marun-un irọlẹ ọjọ Aiku yii, tibinu tibinu ni Sẹnetọ Okorocha atawọn isọngbe rẹ lọọ ja gbogbo agadagodo ati okun ti wọn so mọ ẹnu geeti otẹẹli naa danu. Wọn niṣẹlẹ yii mu kawọn janduku ba awọn ọkọ ayọkẹlẹ kan jẹ, ti wọn si ṣe awọn agbofinro kan atawọn to fẹẹ gbẹja aṣẹ gomina naa leṣe. Gẹgẹ bi Ajọ Akoroyinjọ ilẹ wa (NAN), ṣe wi, Ileeṣẹ ọlọpaa ipinlẹ Imo ni wọn ti mu Okorocha atawọn janduku kan tọwọ ba sakata awọn ọlọpaa ipinlẹ Imo bayii, ati pe wọn yoo foju gbogbo wọn bale-ẹjọ lowurọ ọjọ Aje, fun ẹsun idaluru, didi alaafia ilu lọwọ, ati titapa si aṣẹ ijọba. Gomina to ṣẹṣẹ kuro lori aleefa nipinlẹ Imo, to tun jẹ ọmọ ileegbimọ aṣofin agba l’Abuja, Sẹnetọ Rochas Okorocha, ti wa lahaamọ awọn ọlọpaa bayii. Ileeṣẹ ọlọpaa ni awọn lawọn mu ọkunrin naa lọsan-an ọjọ Aiku, Sannde yii, latari bi wọn ṣe fẹsun kan an pe o ko awọn janduku kan atawọn ololufẹ rẹ sodi, wọn si lọọ ṣakọlu si otẹẹli kan ti wọn pe ni Royal Palm Estate, eyi tijọba ipinlẹ Imo faṣẹ ọba ti pa l’Ọjọruu, Wẹsidee, to kọja yii. Gomina tẹlẹri naa ti kọkọ sọ pe ikọja-aaye ni fun ijọba to wa lori aleefa lati faṣẹ ọba ti otẹẹli to jẹ tiyawo oun, lai si ẹri tabi ẹsun kan nile-ẹjọ lodi si Abilekọ Okorocha lori ilẹ ati ile to kọ naa.


Gomina to ṣẹṣẹ kuro lori aleefa nipinlẹ Imo, to tun jẹ ọmọ ileegbimọ aṣofin agba l’Abuja, Sẹnetọ Rochas Okorocha, ti wa lahaamọ awọn ọlọpaa bayii. Ileeṣẹ ọlọpaa ni awọn lawọn mu ọkunrin naa lọsan-an ọjọ Aiku, Sannde yii, latari bi wọn ṣe fẹsun kan an pe o ko awọn janduku kan atawọn ololufẹ rẹ sodi, wọn si lọọ ṣakọlu si otẹẹli kan ti wọn pe ni Royal Palm Estate, eyi tijọba ipinlẹ Imo faṣẹ ọba ti pa l’Ọjọruu, Wẹsidee, to kọja yii. Gomina tẹlẹri naa ti kọkọ sọ pe ikọja-aaye ni fun ijọba to wa lori aleefa lati faṣẹ ọba ti otẹẹli to jẹ tiyawo oun, lai si ẹri tabi ẹsun kan nile-ẹjọ lodi si Abilekọ Okorocha lori ilẹ ati ile to kọ naa. A gbọ pe nnkan bii aago marun-un irọlẹ ọjọ Aiku yii, tibinu tibinu ni Sẹnetọ Okorocha atawọn isọngbe rẹ lọọ ja gbogbo agadagodo ati okun ti wọn so mọ ẹnu geeti otẹẹli naa danu. Wọn niṣẹlẹ yii mu kawọn janduku ba awọn ọkọ ayọkẹlẹ kan jẹ, ti wọn si ṣe awọn agbofinro kan atawọn to fẹẹ gbẹja aṣẹ gomina naa leṣe. Gẹgẹ bi Ajọ Akoroyinjọ ilẹ wa (NAN), ṣe wi, Ileeṣẹ ọlọpaa ipinlẹ Imo ni wọn ti mu Okorocha atawọn janduku kan tọwọ ba sakata awọn ọlọpaa ipinlẹ Imo bayii, ati pe wọn yoo foju gbogbo wọn bale-ẹjọ lowurọ ọjọ Aje, fun ẹsun idaluru, didi alaafia ilu lọwọ, ati titapa si aṣẹ ijọba.


A gbọ pe nnkan bii aago marun-un irọlẹ ọjọ Aiku yii, tibinu tibinu ni Sẹnetọ Okorocha atawọn isọngbe rẹ lọọ ja gbogbo agadagodo ati okun ti wọn so mọ ẹnu geeti otẹẹli naa danu. Wọn niṣẹlẹ yii mu kawọn janduku ba awọn ọkọ ayọkẹlẹ kan jẹ, ti wọn si ṣe awọn agbofinro kan atawọn to fẹẹ gbẹja aṣẹ gomina naa leṣe. Gẹgẹ bi Ajọ Akoroyinjọ ilẹ wa (NAN), ṣe wi, Ileeṣẹ ọlọpaa ipinlẹ Imo ni wọn ti mu Okorocha atawọn janduku kan tọwọ ba sakata awọn ọlọpaa ipinlẹ Imo bayii, ati pe wọn yoo foju gbogbo wọn bale-ẹjọ lowurọ ọjọ Aje, fun ẹsun idaluru, didi alaafia ilu lọwọ, ati titapa si aṣẹ ijọba.


Eeyan mẹrin ku ninu ijamba ọkọ l’Ondo

Oluṣẹyẹ Iyiade, Akurẹ Eeyan mẹrin ni wọn pade iku ojiji ninu ijamba ọkọ kan kan to waye niluu Ondo ati agbegbe Ọwẹna loju ọna marosẹ Ondo si Akurẹ lọjọ Abamẹta, Satide, ọsẹ to kọja yii. Iwaju geeti ileewe olukọni agba Adeyẹmi to wa niluu Ondo ni ajalu ọhun ti kọkọ bẹrẹ lọjọ naa pẹlu bi ọkọ bọọsi Toyota elero mejidinlogun kan, ọkọ jiipu ati kẹkẹ Maruwa ṣe kọ lu ara wọn. Awakọ bọọsi ọhun ni wọn lo ṣeesi kọ lu ọkọ jiipu kan ati kẹkẹ Maruwa lasiko to n sa fun awọn oṣiṣẹ VIO kan ti wọn n ṣayẹwo iwe ọkọ loju ọna marosẹ to gba iwaju kọlẹẹji naa kọja. Loju-ẹsẹ lo ti tẹ obinrin kan pa nigba tawọn mi-in tun fara pa yannayanna. Ohun to buru ju ninu iṣẹlẹ ọhun ni bawọn ileewosan ti wọn ko awọn to fara pa lọ ṣe kọ jalẹ lati tọju wọn latari iyansẹlodi awọn dokita ijọba to n lọ lọwọ. Alẹ ọjọ kan naa ni ijamba ọkọ tun ṣeku pa awọn mẹta mi-in lagbegbe Ọwẹna, loju ọna marosẹ Ondo si Akurẹ ti awọn ero miiran si fara ṣeṣe.


Eeyan mẹrin ku ninu ijamba ọkọ l’Ondo

Loju-ẹsẹ lo ti tẹ obinrin kan pa nigba tawọn mi-in tun fara pa yannayanna. Ohun to buru ju ninu iṣẹlẹ ọhun ni bawọn ileewosan ti wọn ko awọn to fara pa lọ ṣe kọ jalẹ lati tọju wọn latari iyansẹlodi awọn dokita ijọba to n lọ lọwọ. Alẹ ọjọ kan naa ni ijamba ọkọ tun ṣeku pa awọn mẹta mi-in lagbegbe Ọwẹna, loju ọna marosẹ Ondo si Akurẹ ti awọn ero miiran si fara ṣeṣe. Ohun ta a gbọ lati ẹnu ẹnikan tiṣẹlẹ yii ṣoju rẹ ni pe, ere asapajude ti awakọ akero naa ọhun n sa lo ṣokunfa ijamb naa.


Eeyan mẹrin ku ninu ijamba ọkọ l’Ondo

Ohun ta a gbọ lati ẹnu ẹnikan tiṣẹlẹ yii ṣoju rẹ ni pe, ere asapajude ti awakọ akero naa ọhun n sa lo ṣokunfa ijamb naa.


Awọn ọlọpaa ti mu awọn to pa Aborode sinu oko rẹ n’Igangan

Ọlawale Ajao, Ibadan Lẹyin nnkan bíi oṣù meji tawọn amookunṣika pa àgbẹ aládàá nla kan lagbegbe Ibarapa, Ọmọwe Fatai Aborode, ọwọ àwọn agbofinro ti tẹ àwọn ọdaju eeyan to ran ọmọwe naa lọ sọrun apapandodo. Tẹ o ba gbagbe, lọjọ kọkànlá, oṣù kejìlá, ọdún 2020, láwọn ẹruuku lọọ ka Aborode, to jẹ aláṣẹ ati oludasilẹ ileeṣẹ Kunfayakun Green Treasures Limited mọnu oko ẹ to wa lọna Apodun, niluu Igangan, ti wọn sì pa a. Ọkunrin tí wọn pa nipakupa yii lawọn ara agbegbe Ibarapa n wo gẹgẹ bíi olùrànlọwọ wọn nítorí bo ṣe pèsè iṣẹ fún ẹgbaagbeje eeyan pẹlu bo ṣe gba ọpọ eeyan sínu oko nla to dá sílùú Igangan gẹgẹ bíi oṣiṣẹ. ALAROYE gbọ pe o ti to bíi ọjọ mélòó kan sẹyin tawọn agbofinro ti ri awọn afurasi apaayan tó ràn bàbá olowo ilu Igangan naa lọ sọrun ọsan gangan mu. Nigba to n fìdí iroyin yii múlẹ fawọn oniroyin n’Ibadan lọjọ Àbámẹ́ta, Sátidé, to kọja, gomina ipinlẹ Ọyọ, Ẹnjinnia Ṣeyi Makinde fi aidunnu ẹ hàn sí ọwọ yẹpẹrẹ ti awọn ọlọpaa fi mú iwadii wọn lori iṣẹlẹ ipaniyan ọ̀hún. O ni ọrọ to le ṣi awọn araalu lọna lawọn ọlọpaa n gbe jade lori iṣẹlẹ yii pẹlu bi wọn ṣe n purọ pe àwọn Fulani darandaran ni wọn pa a nigba to jẹ pe iku ọmọwe naa lọ́wọ́ oṣelu ninu. Gẹgẹ bo ṣe sọ, “Ariwo ti gbogbo eeyan n pa ni pe awọn Fúlàní ló pa Dokita Aborode.


Nigba to n fìdí iroyin yii múlẹ fawọn oniroyin n’Ibadan lọjọ Àbámẹ́ta, Sátidé, to kọja, gomina ipinlẹ Ọyọ, Ẹnjinnia Ṣeyi Makinde fi aidunnu ẹ hàn sí ọwọ yẹpẹrẹ ti awọn ọlọpaa fi mú iwadii wọn lori iṣẹlẹ ipaniyan ọ̀hún. O ni ọrọ to le ṣi awọn araalu lọna lawọn ọlọpaa n gbe jade lori iṣẹlẹ yii pẹlu bi wọn ṣe n purọ pe àwọn Fulani darandaran ni wọn pa a nigba to jẹ pe iku ọmọwe naa lọ́wọ́ oṣelu ninu. Gẹgẹ bo ṣe sọ, “Ariwo ti gbogbo eeyan n pa ni pe awọn Fúlàní ló pa Dokita Aborode. Ṣugbọn nigba ti mo ṣabẹwo sí Ibarapa, mo lọ sile baba ẹ, wọn sì jẹ kí n mọ pe iku Dokita lọwọ oṣelu ninu. “Wọn ni aiṣiṣẹ bíi iṣẹ awọn ọlọpaa naa wa lara ohun to ṣokunfa iku Dokita Aborode. “Wọn ní ẹnikan lo fi ọkada gbe e lọ soko lọjọ yẹn.


Ṣugbọn nigba ti mo ṣabẹwo sí Ibarapa, mo lọ sile baba ẹ, wọn sì jẹ kí n mọ pe iku Dokita lọwọ oṣelu ninu. “Wọn ni aiṣiṣẹ bíi iṣẹ awọn ọlọpaa naa wa lara ohun to ṣokunfa iku Dokita Aborode. “Wọn ní ẹnikan lo fi ọkada gbe e lọ soko lọjọ yẹn. Bi wọn ṣe n ti inu oko bọ láwọn eeyan yẹn da wọn duro, ti wọn sì já Dokita Abodore silẹ lẹyin ọkada to gbe e. “Ẹni tó fọkada gbe é sáré kegbajare lọ sile fún iranlọwọ àwọn èèyàn. “Awọn kan naa ti wọn n ti inu oko wọn bọ ba wọn níbẹ, wọn sì gbọ bi Dokita ṣe n bẹ awọn to fẹẹ pa a ati itakurọsọ to waye laarin wọn. Mo ni ede wo lawọn to pa a n sọ, wọn láwọn àgbẹ̀ to gbọ ọrọ tí wọn n sọ lọjọ yẹn so pe Yoruba ni wọn n sọ.


Bi wọn ṣe n ti inu oko bọ láwọn eeyan yẹn da wọn duro, ti wọn sì já Dokita Abodore silẹ lẹyin ọkada to gbe e. “Ẹni tó fọkada gbe é sáré kegbajare lọ sile fún iranlọwọ àwọn èèyàn. “Awọn kan naa ti wọn n ti inu oko wọn bọ ba wọn níbẹ, wọn sì gbọ bi Dokita ṣe n bẹ awọn to fẹẹ pa a ati itakurọsọ to waye laarin wọn. Mo ni ede wo lawọn to pa a n sọ, wọn láwọn àgbẹ̀ to gbọ ọrọ tí wọn n sọ lọjọ yẹn so pe Yoruba ni wọn n sọ. “Mo sún niluu Igangan di ọjọ kejì ni. Nigba ti mo dé Ibadan pada, mo ṣalaye ohun ti mo gbọ nípa ikú Dokita Aborode fawọn agbofinro. Mo ni njẹ ẹ ti gbọ nnkan ti mo gbọ yii, wọn ni bẹẹ ni, awọn ti ṣewadii lẹnu ọpọ èèyàn.


“Mo sún niluu Igangan di ọjọ kejì ni. Nigba ti mo dé Ibadan pada, mo ṣalaye ohun ti mo gbọ nípa ikú Dokita Aborode fawọn agbofinro. Mo ni njẹ ẹ ti gbọ nnkan ti mo gbọ yii, wọn ni bẹẹ ni, awọn ti ṣewadii lẹnu ọpọ èèyàn. Mo ni ki lẹ waa ti ṣe sí í, n ni wọn ba n wo mi loju, wọn kò le sọrọ. “Mo wáa pe ọga ọlọpaa (CP Ngozi Onadeko) pe wọn gbọdọ mu àwọn afurasi ọdaran wọnyi ki wọn sí fọrọ wa wọn lẹnu wo.


Mo ni ki lẹ waa ti ṣe sí í, n ni wọn ba n wo mi loju, wọn kò le sọrọ. “Mo wáa pe ọga ọlọpaa (CP Ngozi Onadeko) pe wọn gbọdọ mu àwọn afurasi ọdaran wọnyi ki wọn sí fọrọ wa wọn lẹnu wo.


Awọn agbebọn ji dẹrẹba ati ero mẹrin gbe loju ọna Ayetoro s’Abẹokuta

Adefunkẹ Adebiyi, Abẹokuta Awakọ kan ti wọn pe orukọ ẹ ni Kamọrudeen Ọlatẹju, ti di awati bayii, bẹẹ si ni awọn mẹrin ninu ero ọkọ to n wa loju ọna to lọ si Abẹokuta lati Ayetoro naa. Awọn agbebọn kan ni wọn ya bo wọn ni nnkan bii aago marun-un ku iṣẹju marun-un idaji ọjọ Satide, ogunjọ, oṣu keji yii. Bo tilẹ jẹ pe eeyan mẹrin lawọn ẹbi ti eeyan wọn di awati sọ pe awọn n wa, Alukoro ọlọpaa nipinlẹ Ogun, DSP Abimbọla Oyeyẹmi, sọ pe eeyan meji ni wọn ji gbe, o si ni ọwọ ti ba ẹni kan ninu awọn ajinigbe naa. Obinrin kan ti wọn tun darukọ ẹ pe o wa ninu awọn ti wọn ji gbe ni Saidat Adediran. ALAROYE gbọ pe teṣan ọlọpaa Imala ni awọn ẹbi awọn eeyan naa mu ẹjọ lọ. Ọgbẹni Abubakar Ọlatẹju ati Kẹhinde Adediran lo lọọ fi to wọn leti nibẹ pe awọn kan ji awọn eeyan awọn gbe, awọn ko si ti i ri wọn.


Obinrin kan ti wọn tun darukọ ẹ pe o wa ninu awọn ti wọn ji gbe ni Saidat Adediran. ALAROYE gbọ pe teṣan ọlọpaa Imala ni awọn ẹbi awọn eeyan naa mu ẹjọ lọ. Ọgbẹni Abubakar Ọlatẹju ati Kẹhinde Adediran lo lọọ fi to wọn leti nibẹ pe awọn kan ji awọn eeyan awọn gbe, awọn ko si ti i ri wọn. Titi ta a fi pari iroyin yii, wọn ko ti i ri awakọ ti inagijẹ n jẹ Charger naa, bẹẹ ni wọn ko ti i ri awọn mẹta yooku pẹlu. Bẹ o ba gbagbe, ọsẹ to kọja lọhun-un lawọn kan da iya kan ti wọn pe orukọ ẹ ni Ajọkẹ Iṣọla duro lori ọkada to wa, lagbegbe Igbo-Ori, ni Yewa, ti wọn gbe e wọgbo lọ. Ọjọ keji lẹyin ti wọn gbe e lọ naa ni wọn ri oku ẹ ninu igbo ti wọn pa a si.


Titi ta a fi pari iroyin yii, wọn ko ti i ri awakọ ti inagijẹ n jẹ Charger naa, bẹẹ ni wọn ko ti i ri awọn mẹta yooku pẹlu. Bẹ o ba gbagbe, ọsẹ to kọja lọhun-un lawọn kan da iya kan ti wọn pe orukọ ẹ ni Ajọkẹ Iṣọla duro lori ọkada to wa, lagbegbe Igbo-Ori, ni Yewa, ti wọn gbe e wọgbo lọ. Ọjọ keji lẹyin ti wọn gbe e lọ naa ni wọn ri oku ẹ ninu igbo ti wọn pa a si. Ọkọ ọmọ iya yii lo n gbe e lọ lori ọkada ti wọn fi ko wọn lọna, ọkunrin naa si sọ pe Fulani lawọn eeyan to ko awọn lọna ti wọn fipa da awọn duro ọhun. O ni wọn yinbọn soun, ibọn naa ko ran oun, oun si pada rọna sa lọ mọ wọn lọwọ, ṣugbọn niṣe ni wọn gbe iya iyawo oun wọgbo lọ, ko too di pe awọn pada ri oku iya naa ninu igbo.


Ọkọ ọmọ iya yii lo n gbe e lọ lori ọkada ti wọn fi ko wọn lọna, ọkunrin naa si sọ pe Fulani lawọn eeyan to ko awọn lọna ti wọn fipa da awọn duro ọhun. O ni wọn yinbọn soun, ibọn naa ko ran oun, oun si pada rọna sa lọ mọ wọn lọwọ, ṣugbọn niṣe ni wọn gbe iya iyawo oun wọgbo lọ, ko too di pe awọn pada ri oku iya naa ninu igbo.


Fulani mẹta dana sunle l’Ayetoro, wọn tun ṣa Ismaila ladaa

Adefunkẹ Adebiyi, Abẹokuta Laaarọ kutu Ọjọbọ, ọjọ kejidinlogun, oṣu keji yii, ni awọn Fulani kan ko wahala ba awọn ara Abule Bamajo, l’Ayetoro. Ṣugbọn ọwọ ọlọpaa ipinlẹ Ogun ti ba mẹta ninu wọn. Awọn Fulani yii dana sun awọn ile labule naa, wọn si tun ṣa Ismaila Alabi ladaa. Alukoro ọlọpaa nipinlẹ Ogun, DSP Abimbọla Oyeyẹmi, lo fi atẹjade ṣọwọ nipa iṣẹlẹ yii lọsan-an ọjọ Satide. O ṣalaye pe wahala tawọn Fulani yii da silẹ de etiigbọ awọn ọlọpaa, wọn si mu awọn ọlọdẹ atawọn ọdọ kunra labule naa, wọn n wa inu igbo tawọn to ṣiṣẹ ibi naa sa si. Nibi ti wọn ti n wọgbo kiri ni wọn ti de inu igbo kan ti wọn n pe ni Igboaje, nibẹ ni wọn ti ri Fulani kan torukọ ẹ n jẹ Musa Yusuf.


Alukoro ọlọpaa nipinlẹ Ogun, DSP Abimbọla Oyeyẹmi, lo fi atẹjade ṣọwọ nipa iṣẹlẹ yii lọsan-an ọjọ Satide. O ṣalaye pe wahala tawọn Fulani yii da silẹ de etiigbọ awọn ọlọpaa, wọn si mu awọn ọlọdẹ atawọn ọdọ kunra labule naa, wọn n wa inu igbo tawọn to ṣiṣẹ ibi naa sa si. Nibi ti wọn ti n wọgbo kiri ni wọn ti de inu igbo kan ti wọn n pe ni Igboaje, nibẹ ni wọn ti ri Fulani kan torukọ ẹ n jẹ Musa Yusuf. Ẹjẹ lo kun ara ada ti Fulani yii mu dani. Mimu ti wọn mu un naa lo ṣatọna bi ọwọ ṣe tun ba Usman Mohammed ati Aliyu Abubakar, awọn meji yii paapaa lọwọ si wahala to ba awọn ara abule Bamoja laaarọ kutu ọjọ naa. Wọn ṣe e tan ni wọn sa wọgbo.


Ẹjẹ lo kun ara ada ti Fulani yii mu dani. Mimu ti wọn mu un naa lo ṣatọna bi ọwọ ṣe tun ba Usman Mohammed ati Aliyu Abubakar, awọn meji yii paapaa lọwọ si wahala to ba awọn ara abule Bamoja laaarọ kutu ọjọ naa. Wọn ṣe e tan ni wọn sa wọgbo. Niṣe ni wọn sare gbe Ismaila Alabi to fara gbọgbẹ ada lọ sọsibitu fun itọju. Ṣa, CP Edward Awolọwọ Ajogun ti ni ki wọn taari awọn tọwọ ba yii lọ si ẹka iwadii ọtẹlẹmuyẹ, ki wọn si wa awọn ọdaran Fulani yooku ri dandan.


Niṣe ni wọn sare gbe Ismaila Alabi to fara gbọgbẹ ada lọ sọsibitu fun itọju. Ṣa, CP Edward Awolọwọ Ajogun ti ni ki wọn taari awọn tọwọ ba yii lọ si ẹka iwadii ọtẹlẹmuyẹ, ki wọn si wa awọn ọdaran Fulani yooku ri dandan.


Baaluu awọn ologun gbina l’Abuja, eeyan mẹfa lo ku

Jide Alabi O kere tan, eeyan mẹfa ni wọn sọ pe wọn padanu ẹmi wọn lasiko ti baluu agberapaa, ti awọn ṣọja n lo gbina niluu Abuja. Awọn meji kan ti wọn jẹ awakọ baaluu ọhun atawọn mẹrin mi-in la gbọ pe wọn ku ninu iṣẹlẹ ọhun. Ipinlẹ Niger ni wọn sọ pe baaluu ọhun ti gbera, to kọri si Abuja, ki ẹnjinni rẹ too daṣẹ silẹ ni nnkan bii aago mọkanla ku iṣẹju mọkanlelogun laaarọ yii. Nibi ti awakọ baluu ọhun ti nọmba ẹ jẹ NAF201 B350, ti n gbiyanju lati balẹ si Abuja ni kete to ti ri i pe ẹnjinni ọkọ ofurufu ọhun ti daṣẹ silẹ ni baaluu ọhun ti gbina mọ ọn lọwọ. Minisita fun ọkọ ofurufu, Hadi Sirika, ninu ọrọ to kọ sori ikanni abẹyẹfo ẹ ti sọ pe, “Ọkọ agberapaa tawọn ologun ti orukọ ẹ n jẹ King Air 350 ti ni ijamba niluu Abuja, lasiko ti awakọ ẹ n gbiyanju lati wa a gunlẹ si papakọ ofurufu Nnamdi Azikiwe. Minna, nipinlẹ Niger, ni wọn sọ pe o ti gbera.


Nibi ti awakọ baluu ọhun ti nọmba ẹ jẹ NAF201 B350, ti n gbiyanju lati balẹ si Abuja ni kete to ti ri i pe ẹnjinni ọkọ ofurufu ọhun ti daṣẹ silẹ ni baaluu ọhun ti gbina mọ ọn lọwọ. Minisita fun ọkọ ofurufu, Hadi Sirika, ninu ọrọ to kọ sori ikanni abẹyẹfo ẹ ti sọ pe, “Ọkọ agberapaa tawọn ologun ti orukọ ẹ n jẹ King Air 350 ti ni ijamba niluu Abuja, lasiko ti awakọ ẹ n gbiyanju lati wa a gunlẹ si papakọ ofurufu Nnamdi Azikiwe. Minna, nipinlẹ Niger, ni wọn sọ pe o ti gbera. Ohun ti a si gbọ ni pe ijamba ọhun le pupọ, ṣugb̀ọn mo fẹẹ rọ wa ki a ni suuru titi digba ti abajade iwadii yoo waye. Ṣa o, ileeṣẹ ẹṣọ ofurufu ko ti i sọ ohunkohun nipa iṣẹlẹ ọhun.


Ohun ti a si gbọ ni pe ijamba ọhun le pupọ, ṣugb̀ọn mo fẹẹ rọ wa ki a ni suuru titi digba ti abajade iwadii yoo waye. Ṣa o, ileeṣẹ ẹṣọ ofurufu ko ti i sọ ohunkohun nipa iṣẹlẹ ọhun.


Suleman lu wolewole to fẹẹ yẹ ileegbọnsẹ rẹ wo, ladajọ ba sọ ọ sẹwọn oṣu mẹta

Adefunkẹ Adebiyi, Abẹokuta Ẹni ọdun mọkanlelaaadọrin ni Alagba Ọganla Suleman, ṣugbọn kootu Majisreeti ilu Abẹokuta ti ran an lẹwọn oṣu mẹta bayii, oun ati ẹni ọdun mẹrindinlọgbọn kan torukọ tiẹ n jẹ Kẹhinde Afuapẹ, ni ile-ejọ ju sẹwọn, nitori wọn ba wolewole ja lasiko tiyẹn n ṣiṣẹ tijọba gbe fun un. Aṣoju ijọba ni kootu, Inspẹkitọ Lawrence Olu- Balogun, ṣalaye pe lọjọ kejidinlọgbọn, oṣu kẹsan-an, ọdun to kọja, awọn olujẹjọ mejeeji yii lu obinrin kan to jẹ wolewole torukọ ẹ n jẹ Ọnalabi Funkẹ, l’Ojule kẹrindinlaaadọta, agbegbe Ikereku Idan, l’Abẹokuta. Ki i ṣe pe wọn lu u nikan kọ, agbefọba sọ pe wọn tun fa aṣọ ẹ ya. O ni ẹka ilera to wa ni Ariwa Abẹokuta ni Funkẹ n ba ṣiṣẹ, ibẹ ni wọn ti ran an lọ si Ikereku Idan lati wo awọn ohun to yẹ ni wiwo gẹgẹ bii wolewole. Ounjẹ ni Kẹhinde Afuapẹ n ta, wolewole si beere iwe to fi lẹtọọ lati maa ta ounjẹ, bẹẹ lo ni ki Alagba Suleman jẹ koun wo ile igbọnsẹ to n lo ninu ile naa, ohun to fa wahala ree gẹgẹ bi agbefọba ṣe wi, to di pe awọn mejeeji yii lu wolewole obinrin naa ti wọn tun fa aṣọ rẹ ya. Iwa ti wọn hu yii lodi sofin, abala okoolelẹẹẹdẹgbẹta o din mẹrin (516, ati abala karundinlogoji,35) iwe ofin ti wọn ṣe lọdun 2006 nipinlẹ Ogun lo lodi si i gẹgẹ bo ṣe sọ.


O ni ẹka ilera to wa ni Ariwa Abẹokuta ni Funkẹ n ba ṣiṣẹ, ibẹ ni wọn ti ran an lọ si Ikereku Idan lati wo awọn ohun to yẹ ni wiwo gẹgẹ bii wolewole. Ounjẹ ni Kẹhinde Afuapẹ n ta, wolewole si beere iwe to fi lẹtọọ lati maa ta ounjẹ, bẹẹ lo ni ki Alagba Suleman jẹ koun wo ile igbọnsẹ to n lo ninu ile naa, ohun to fa wahala ree gẹgẹ bi agbefọba ṣe wi, to di pe awọn mejeeji yii lu wolewole obinrin naa ti wọn tun fa aṣọ rẹ ya. Iwa ti wọn hu yii lodi sofin, abala okoolelẹẹẹdẹgbẹta o din mẹrin (516, ati abala karundinlogoji,35) iwe ofin ti wọn ṣe lọdun 2006 nipinlẹ Ogun lo lodi si i gẹgẹ bo ṣe sọ. Adajọ Dẹhinde Dipẹolu sọ pe gbogbo ẹri lo foju han pe awọn mejeeji yii jẹbi ifiyajẹ ẹni to n ṣiṣẹ rẹ bijọba ṣe ran an. O ni ki wọn lọọ ṣẹwọn oṣu mẹta fun ẹṣẹ naa, ko si faaye owo itanran silẹ fun wọn rara.


Adajọ Dẹhinde Dipẹolu sọ pe gbogbo ẹri lo foju han pe awọn mejeeji yii jẹbi ifiyajẹ ẹni to n ṣiṣẹ rẹ bijọba ṣe ran an. O ni ki wọn lọọ ṣẹwọn oṣu mẹta fun ẹṣẹ naa, ko si faaye owo itanran silẹ fun wọn rara.


Aṣiṣe nijọba wa ṣe lati yan awọn alakooso garaaji rọpo oloye NURTW- Makinde

Ọlawale Ajao, Ibadan Lẹyin ti ile-ẹjọ ti fagi le eto ìṣàkóso awọn garaaji ti ijọba Gomina Ṣeyi Makinde tìpínlẹ̀ Ọyọ ṣe, ninu eyi to ti yan awọn to wu u lati maa gbowo lọwọ awọn awakọ kaakiri garaaji gbogbo nipinlẹ naa, gomina naa ti jẹwọ pe aṣiṣe gbaa nigbesẹ ọhun jẹ. Ninu eto ìbáráàlú-sọ̀rọ̀ ti Gomina Makinde máa n ṣe ni BCOS ti i ṣe ileeṣẹ tẹlifiṣan ijọba ipinlẹ Ọyọ lóṣù mẹta mẹta lo ti sọrọ naa lọjọ Àbámẹ́ta, Sátidé, to kọja. Tẹ o ba gbagbe, lọsẹ to kọja nile-ẹjọ fagi le eto iyansipo awọn alakooso garaaji, eyi ti ijọba ipinlẹ Ọyọ ṣe lati maa gbowo ita lọwọ awọn awakọ. Onídàájọ M.A. Adegbọla sọ pe owo ti awọn aṣoju ijọba naa n gba lọwọ awọn onimọto kaakiri garaaji gbogbo nipinlẹ naa ko bofin mu rara. Alaga tẹlẹ fun NURTW ti i ṣe ẹgbẹ awọn awakọ ni ipinlẹ Ọyọ, Alhaji Abideen Ọlajide, ẹni tawọn eeyan tun mọ si Ejiogbe, lo pẹjọ ta ko bi ijọba ṣe gbẹsẹ le ẹgbẹ NURTW, to si yan awọn mi-in rọpo oun atawọn igbimọ to n ṣakoso ẹgbẹ naa.


Onídàájọ M.A. Adegbọla sọ pe owo ti awọn aṣoju ijọba naa n gba lọwọ awọn onimọto kaakiri garaaji gbogbo nipinlẹ naa ko bofin mu rara. Alaga tẹlẹ fun NURTW ti i ṣe ẹgbẹ awọn awakọ ni ipinlẹ Ọyọ, Alhaji Abideen Ọlajide, ẹni tawọn eeyan tun mọ si Ejiogbe, lo pẹjọ ta ko bi ijọba ṣe gbẹsẹ le ẹgbẹ NURTW, to si yan awọn mi-in rọpo oun atawọn igbimọ to n ṣakoso ẹgbẹ naa. O waa rọ ile-ẹjọ lati fagi le igbesẹ ijọba, ko si da ẹgbẹ awakọ ti oun jẹ alaga fun pada saaye ẹ gẹgẹ bo ṣe wa ṣaaju iyansipo Makinde gẹgẹ bii gomina ipinlẹ naa. Bi Onidaajọ M.A. Adegbọla ṣe fagi le títú ti ijọba tu ẹgbẹ awakọ ka ninu idajọ ẹ lọsẹ to kọja, l’Ejiogbe atawọn eeyan ẹ ti n fo fáyọ̀.


O waa rọ ile-ẹjọ lati fagi le igbesẹ ijọba, ko si da ẹgbẹ awakọ ti oun jẹ alaga fun pada saaye ẹ gẹgẹ bo ṣe wa ṣaaju iyansipo Makinde gẹgẹ bii gomina ipinlẹ naa. Bi Onidaajọ M.A. Adegbọla ṣe fagi le títú ti ijọba tu ẹgbẹ awakọ ka ninu idajọ ẹ lọsẹ to kọja, l’Ejiogbe atawọn eeyan ẹ ti n fo fáyọ̀. Nigba to n sọrọ lori idajọ naa, Gomina Makinde sọ loju gbogbo aye pe “a ti fara mọ idajọ kootu. A si ti pa awọn alaga ijọba ibilẹ laṣẹ lati gbakoso awọn ibudoko gbogbo nijoba ibilẹ kaluku wọn. “Lati igba ti ijọba ẹgbẹ NURTW ti n tọwọ awọn kan bọ ṣọwọ awọn mi-in nipinlẹ Ọyọ, eyi nigba akọkọ ti eto yẹn waye to jẹ pe ko la wahala ati ipaniyan lọ.


Nigba to n sọrọ lori idajọ naa, Gomina Makinde sọ loju gbogbo aye pe “a ti fara mọ idajọ kootu. A si ti pa awọn alaga ijọba ibilẹ laṣẹ lati gbakoso awọn ibudoko gbogbo nijoba ibilẹ kaluku wọn. “Lati igba ti ijọba ẹgbẹ NURTW ti n tọwọ awọn kan bọ ṣọwọ awọn mi-in nipinlẹ Ọyọ, eyi nigba akọkọ ti eto yẹn waye to jẹ pe ko la wahala ati ipaniyan lọ. Ilana ta a ti fi lélẹ̀ yìí la oo sì rí i daju pe a n tẹle lọ fún ààbò ẹni ati dukia.”


Ilana ta a ti fi lélẹ̀ yìí la oo sì rí i daju pe a n tẹle lọ fún ààbò ẹni ati dukia.”


Nitori maaluu kan to ku, ọlọpaa ni kawọn oloye ilu Ifọn mẹrin yọju s’Abuja, lawọn araalu ba fẹhonu han

Oluṣẹyẹ Iyiade, Akurẹ Awọn agbaagba ilu Ifọn, nijọba ibilẹ Ọsẹ, ti fẹho nu han fun bi ileesẹ ọlọpaa ṣe fiwe pe mẹrin lara wọn siluu Abuja lati waa jẹjọ ẹsun ti Fulani darandaran kan, Abdulahi, fi kan wọn lori ọkan ninu maaluu rẹ ti wọn pa. Aarẹ ẹgbẹ idagbasoke Ifọn, Oloye Fẹmi Awani, to gba ẹnu awọn agbaagba ọhun sọrọ ni ohun to ba awọn ninu jẹ ju lọ ni bawọn ọlọpaa ṣe kuna lati mu ẹnikẹni lẹyin bii osu mẹta tawọn Fulani agbebọn ti pa Olufọn tilu Ifọn, Ọba Israel Adeusi, ṣugbọn ti wọn raaye ati fiwe pe awọn oloye nla nla mẹrin nitori maaluu kan ṣoṣo ti wọn pa. O ni awọn mẹrẹẹrin ti wọn fiwe pe ọhun, iyẹn, Oloye Ekon, Oloye Olijewu, Ọnarebu Saliu Ọmọtọṣọ ati Ọnarebu Ọlaniyi Ẹni-Olotu to jẹ olori awọn ọdẹ ilu Ifọn ni wọn n mojuto ọrọ iṣakoso ilu lati igba ti wọn ti yinbọn pa Ọba Adeusi lagbegbe Ẹlẹgbẹka lalẹ Ọjọbọ, Tọsidee, ọjọ kẹrindinlọgbọn, osu kọkanla, ọdun to kọja. Laipẹ yii lo ni wọn ran awọn ọlọpaa kan wa lati waa fi tipatipa mu awọn agbaagba ọhun ki wọn le lọọ jẹ ipe naa niluu Abuja. O ni o ya awọn lẹnu pe ki i ṣe ọrọ maaluu kan soso ti wọn pa nikan lo wa ninu iwe ẹsun tawọn darandaran naa fi ṣọwọ si olu ileesẹ ọlọpaa l’Abuja, awọn ẹsun bii igbimọ pọ huwa to lodi sofin, didun ikooko mọ ẹmi ẹni ati gbigbiyanju ati ji ni gbe lo ni wọn fi kan awọn ti wọn fiwe pe ọhun. Oloye Awani rọ Adamu Muhammad tó jẹ ọga ọlọpaa patapata lorilẹ-ede yii lati tubọ sewadii iwe ẹsun ti Abdulahi kọ daadaa, nitori pe ọwọ tawọn ọlọpaa fi mu ọrọ maaluu tí wọn lo ku ọhun mu ifura lọwọ. O ni o ṣee ṣe ki wọn fẹẹ fi iṣẹlẹ yii kẹwọ, ki wọn le yọnda awọn Fulani kan tọwọ tí tẹ lagbegbe Ifọn fẹsun ajinigbe silẹ. Ọkan ninu awọn Oloye giga ilu Ifọn, Oloye Joseph Ajayi, to tun sọrọ nipa iṣẹlẹ naa ni ibi ti wọn darukọ sínú iwe ẹsun ti wọn kọ ko si lagbegbe àwọn, o ni idi to fi jẹ pe awọn agbaagba ilu ọhun ni wọn ransẹ pe lati Abuja lo si n ya awọn lẹnu.


Oloye Awani rọ Adamu Muhammad tó jẹ ọga ọlọpaa patapata lorilẹ-ede yii lati tubọ sewadii iwe ẹsun ti Abdulahi kọ daadaa, nitori pe ọwọ tawọn ọlọpaa fi mu ọrọ maaluu tí wọn lo ku ọhun mu ifura lọwọ. O ni o ṣee ṣe ki wọn fẹẹ fi iṣẹlẹ yii kẹwọ, ki wọn le yọnda awọn Fulani kan tọwọ tí tẹ lagbegbe Ifọn fẹsun ajinigbe silẹ. Ọkan ninu awọn Oloye giga ilu Ifọn, Oloye Joseph Ajayi, to tun sọrọ nipa iṣẹlẹ naa ni ibi ti wọn darukọ sínú iwe ẹsun ti wọn kọ ko si lagbegbe àwọn, o ni idi to fi jẹ pe awọn agbaagba ilu ọhun ni wọn ransẹ pe lati Abuja lo si n ya awọn lẹnu. Igba kan wa to ni wọn pe gbogbo awọn ọdẹ to wa niluu Ifọn jade, ti wọn si ni kawọn Fulani darandaran ọhun nawọ si ẹni to pa maaluu wọn, ṣugbọn ti wọn ko ri ẹnikẹni tọka si. Osu kan lẹyin eyi lo ni wọn tun ko awọn iwe ẹsun kan wa lati Abuja, ti wọn si ni kawọn maa buwọ lu u lai si orukọ awọn nibẹ. Awọn agbaagba ilu ọhun ni nnkan itiju nla lo yẹ ko jẹ fun ileesẹ ọlọpaa lati fi awọn to pa odidi ọba alaye onipo kin-in-ni silẹ lai ri nnkan kan ṣe nipa rẹ, ki wọn si waa maa sare wa awọn ti wọn fẹsun kan pe wọn pa maaluu kan ṣoṣo kiri.


Igba kan wa to ni wọn pe gbogbo awọn ọdẹ to wa niluu Ifọn jade, ti wọn si ni kawọn Fulani darandaran ọhun nawọ si ẹni to pa maaluu wọn, ṣugbọn ti wọn ko ri ẹnikẹni tọka si. Osu kan lẹyin eyi lo ni wọn tun ko awọn iwe ẹsun kan wa lati Abuja, ti wọn si ni kawọn maa buwọ lu u lai si orukọ awọn nibẹ. Awọn agbaagba ilu ọhun ni nnkan itiju nla lo yẹ ko jẹ fun ileesẹ ọlọpaa lati fi awọn to pa odidi ọba alaye onipo kin-in-ni silẹ lai ri nnkan kan ṣe nipa rẹ, ki wọn si waa maa sare wa awọn ti wọn fẹsun kan pe wọn pa maaluu kan ṣoṣo kiri.


Lẹyin ọdun mẹwaa to ti sa mọ wọn lọwọ, ọwọ tun ba ọkunrin yii nidii egboogi oloro l’Ekoo

Faith Adebọla, Eko Pampẹ ti ajọ to n gbogun ti lilo, gbigbe ati ṣiṣe okoowo egboogi oloro nilẹ wa, NDLEA, dẹ re, o si mu Chidi Olife. Ọdun kẹwaa ree ti wọn ni afurasi ọdaran naa ti sa mọ ajọ NDLEA lọwọ tori egboogi oloro, idi okoowo buruku naa ni wọn tun ti mu un lọjọ Abamẹta, Satide yii, niluu Eko. Atẹjade kan latọwọ ajọ ọhun nipa iṣẹlẹ yii sọ pe ọdun 2010 ni wọn ti kọkọ mu afurasi yii, ẹsun ti wọn fi kan an nigba naa ni pe o gbe egboogi oloro (Heroine), tijọba ti fofin de kan wọle lati orileede Pakistan. Inu awọn iwe kan lo dọgbọn tọju rẹ si, egboogi naa si tẹwọn ju kilogiraamu marun-un lọ (5.250kg). NDLEA ni bawọn ṣe bẹrẹ iṣẹ iwadii lori egboogi ti wọn ka mọ ọgbẹni naa lọwọ, ko sẹni to le sọ bo ṣe ṣẹlẹ, ṣadeede lo dawati, wọn o mọ bo ṣe sa lọ mọ awọn ọtẹlẹmuyẹ lọwọ. Wọn ni latigba naa ni wọn ti n wa a, ṣugbọn ko sẹni to pade ẹ, ajọ naa si yan igbimọ amuṣẹya kan lati maa dọdẹ ẹ. Ọgbẹni Adeniyi Olumuyiwa to jẹ igbakeji ọga to n ri si egboogi oloro lẹbulẹbu lalaga igbimọ naa.


Inu awọn iwe kan lo dọgbọn tọju rẹ si, egboogi naa si tẹwọn ju kilogiraamu marun-un lọ (5.250kg). NDLEA ni bawọn ṣe bẹrẹ iṣẹ iwadii lori egboogi ti wọn ka mọ ọgbẹni naa lọwọ, ko sẹni to le sọ bo ṣe ṣẹlẹ, ṣadeede lo dawati, wọn o mọ bo ṣe sa lọ mọ awọn ọtẹlẹmuyẹ lọwọ. Wọn ni latigba naa ni wọn ti n wa a, ṣugbọn ko sẹni to pade ẹ, ajọ naa si yan igbimọ amuṣẹya kan lati maa dọdẹ ẹ. Ọgbẹni Adeniyi Olumuyiwa to jẹ igbakeji ọga to n ri si egboogi oloro lẹbulẹbu lalaga igbimọ naa. Igbimọ yii lo fura pe awọn kan ti n gbọna ẹyin lọọ ko awọn iwe ti afurasi naa fi ko egboogi oloro wọle ọhun ninu kọntena ti wọn tọju ẹ si. Lẹyin ti wọn fimu finlẹ, wọn lawọn ri i pe awọn kan ti wọn pera wọn ni ejẹnti to n ṣiṣẹ lawọn ẹnubode eti omi ni wọn, ọwọ ẹṣọ NDLEA si ba meji ninu wọn, Ọgbẹni Ọladimeji Ọladọtun ati Alaaji Idris Danjuma. Wọn lawọn mejeeji yii lo n to iwe bi wọn ṣe maa ri kọntena naa gbe kuro leti omi, aṣe afurasi ọdaran naa lo fori pamọ sibi kan, to bẹ wọn lọwẹ.


Igbimọ yii lo fura pe awọn kan ti n gbọna ẹyin lọọ ko awọn iwe ti afurasi naa fi ko egboogi oloro wọle ọhun ninu kọntena ti wọn tọju ẹ si. Lẹyin ti wọn fimu finlẹ, wọn lawọn ri i pe awọn kan ti wọn pera wọn ni ejẹnti to n ṣiṣẹ lawọn ẹnubode eti omi ni wọn, ọwọ ẹṣọ NDLEA si ba meji ninu wọn, Ọgbẹni Ọladimeji Ọladọtun ati Alaaji Idris Danjuma. Wọn lawọn mejeeji yii lo n to iwe bi wọn ṣe maa ri kọntena naa gbe kuro leti omi, aṣe afurasi ọdaran naa lo fori pamọ sibi kan, to bẹ wọn lọwẹ. Mimu ti wọn mu awọn ejẹnti meji yii lo ṣatọna bi wọn ṣe ri ẹni ti orukọ ẹ wa lakọọlẹ pe oun lo ni kọntena ti egboogi oloro naa wa atawọn iwe ti wọn fi ko o si, Ọgbẹni Ningo Oke mu, lawọn agbofinro ba fi pampẹ ofin gbe oun naa. Asẹyinwa asẹyinbọ, akara tu sepo, Oke jẹwọ pe oun gan-an kọ loun ni ẹru ofin, o ni afurasi ọdaran ti wọn ti n wa yii lo ran awọn niṣẹ, o si mu wọn de ile Chidi Olife to wa lagbegbe Ajao Estate, ni Isọlọ. Ibẹ ni wọn ti ri ọdaran to ti sa fọdun mẹwaa ọhun mu pada.


Mimu ti wọn mu awọn ejẹnti meji yii lo ṣatọna bi wọn ṣe ri ẹni ti orukọ ẹ wa lakọọlẹ pe oun lo ni kọntena ti egboogi oloro naa wa atawọn iwe ti wọn fi ko o si, Ọgbẹni Ningo Oke mu, lawọn agbofinro ba fi pampẹ ofin gbe oun naa. Asẹyinwa asẹyinbọ, akara tu sepo, Oke jẹwọ pe oun gan-an kọ loun ni ẹru ofin, o ni afurasi ọdaran ti wọn ti n wa yii lo ran awọn niṣẹ, o si mu wọn de ile Chidi Olife to wa lagbegbe Ajao Estate, ni Isọlọ. Ibẹ ni wọn ti ri ọdaran to ti sa fọdun mẹwaa ọhun mu pada. NDLEA lawọn tun ti bẹrẹ iwadii lori afurasi yii atawọn tọrọ kan, ko si ni i pẹ rara tawọn maa taari wọn lọ sile-ẹjọ, ki wọn le fimu kata ofin.


NDLEA lawọn tun ti bẹrẹ iwadii lori afurasi yii atawọn tọrọ kan, ko si ni i pẹ rara tawọn maa taari wọn lọ sile-ẹjọ, ki wọn le fimu kata ofin.


Ẹ sọ fun pasitọ ko sanwo to fi ra ilẹ to fi kọ ṣọọṣi ati apẹ-irin to fi pọn mọinmọin lọjọ ajọdun to ya lọwọ mi-Lanledi

Ọlawale Ajao, Ibadan Iya ẹni ọdun mẹtadinlaaadọrin (67) kan, Alhaja Modupẹ Animaṣahun, ti pe pasitọ ṣọọṣi igbalode kan nigboro Ibadan, Pasitọ Ẹ̀rí Ṣèyí lẹjọ, o lo kọ̀ lati san gbese owo to ya lọwọ oun lati ra ilẹ to fi da ṣọọṣi silẹ. L’Ọjobọ, Tọ́sìdeè, to kọja, niya naa parọwa ọhún níwájú igbimọ àwọn adájọ kootu ìbílẹ̀ Ọjaba to wa laduugbo Mapo, n’Ibadan. Alhaja Animaṣahun, oníṣòwò to fi adugbo Orita-Aperin, n’Ibadan, ṣebugbe, sọ pe ọgbọ́n ẹ̀wẹ́ ni tenanti oun yii fi ko àwọn eyi to nilaari ninu ẹru rẹ jade ninu ile oun. O ni lẹyìn oṣù bíi mẹfa to ti kuro ninu ile, tí àwọn kò sí ti i gbúròó ẹ̀ dasiko yii, lawọn too mọ pé àgádágodo to ti bàjẹ́ lọkùnrin náà fi dígẹrẹu sí ẹnu ìlẹ̀kùn yara mejeeji to rẹ́ǹtì ninu ile oun. Gẹgẹ bo ṣe ṣàlàyé, “Ayalegbe mi ni pasitọ, o gba yara meji ni wáún taosàn (N1,000) loṣu. “O ya 42,000 lọwọ mi lati lọọ fi gba ilẹ̀ to fi n ṣe ṣọọsi.


O ni lẹyìn oṣù bíi mẹfa to ti kuro ninu ile, tí àwọn kò sí ti i gbúròó ẹ̀ dasiko yii, lawọn too mọ pé àgádágodo to ti bàjẹ́ lọkùnrin náà fi dígẹrẹu sí ẹnu ìlẹ̀kùn yara mejeeji to rẹ́ǹtì ninu ile oun. Gẹgẹ bo ṣe ṣàlàyé, “Ayalegbe mi ni pasitọ, o gba yara meji ni wáún taosàn (N1,000) loṣu. “O ya 42,000 lọwọ mi lati lọọ fi gba ilẹ̀ to fi n ṣe ṣọọsi. Gbogbo ẹ̀ kò tiẹ̀ dùn mi bíi apẹ-irin mi to fi pọ́n mọ́ínmọ́ín lọjọ ajọdun. Ìyẹn ni mo tiẹ fẹ ko ba mi da pada. “O tun gbe sìlíńdà gáàsì ti mo ra ni nain taosàn (9,000) naa.


Gbogbo ẹ̀ kò tiẹ̀ dùn mi bíi apẹ-irin mi to fi pọ́n mọ́ínmọ́ín lọjọ ajọdun. Ìyẹn ni mo tiẹ fẹ ko ba mi da pada. “O tun gbe sìlíńdà gáàsì ti mo ra ni nain taosàn (9,000) naa. O si ti kuro ninu ile bayii. Lẹyin to ṣe ajọdun to tori ẹ̀ ya àwọn nnkan mi wọnyi lo lọ ta a ko ri i mọ. “Gbogbo ẹru rẹ lo ti fẹẹ ko kuro ninu ile tan.


O si ti kuro ninu ile bayii. Lẹyin to ṣe ajọdun to tori ẹ̀ ya àwọn nnkan mi wọnyi lo lọ ta a ko ri i mọ. “Gbogbo ẹru rẹ lo ti fẹẹ ko kuro ninu ile tan. O waa fi kọkọrọ ti ko dáa tilẹkun. Mo fẹ ki ile-ẹjọ ba mi gba owo to jẹ mi, ko si kuro ninu ile mi.” Ile-ẹjọ, labẹ akoso Oloye Ọdunade Ademọla, ti paṣẹ pe ki pasitọ san gbogbo owo to jẹ Alaaja, ko si ko gbogbo ẹru ẹ kuro nile naa, o pẹ́ tan, ki oṣu keji, ọdun 2021 yii too pari.


O waa fi kọkọrọ ti ko dáa tilẹkun. Mo fẹ ki ile-ẹjọ ba mi gba owo to jẹ mi, ko si kuro ninu ile mi.” Ile-ẹjọ, labẹ akoso Oloye Ọdunade Ademọla, ti paṣẹ pe ki pasitọ san gbogbo owo to jẹ Alaaja, ko si ko gbogbo ẹru ẹ kuro nile naa, o pẹ́ tan, ki oṣu keji, ọdun 2021 yii too pari.


Fidio: Mo ṣẹṣẹ fẹẹ  bẹrẹ pẹlu awọn Fulani ni bayii- Sunday Igboho

Ọkan pataki ninu awọn ajijagbara ilẹ Yoruba, Oloye Sunday Igboho, ti gbogbo eeyan mọ si Igboho Òòṣà, ti sọ pe nibi ti nnkan de duro yii, Yoruba gbọdọ dide, ki wọn kọ irẹjẹ awọn Fulani. O ni laarin ipari oṣu yii si oṣu kẹta, a gbọdọ fi han awọn eeyan naa pe Yoruba ki i ṣe ẹran rirọ. Ajijagbara yii fi kun un pe gbogbo ihalẹ ti awọn Fulani n ṣe pẹlu bi wọn ṣe n ṣafihan ibọn nla nla yẹn, bii atọwọda fiimu ni. O ni oun ṣẹ̀ṣẹ̀ fẹ́ẹ́ bẹrẹ fiimu toun pẹlu awọn Fulani ti ko to nnkan ti wọn n jẹ gàba le wa lori yii ni. Ọsẹ ta a lo tan yii lo sọrọ naa ninu fidio kan to gba ori ẹrọ ayelujara kan lasiko ti minisita fun ileeṣẹ ofurufu nílẹ̀ wa tẹlẹ, Oloye Fẹmi Fani-Kayọde ṣabẹwo si i nile rẹ nílùú Ibadan. Sunday ni oun ko sa lọ, bẹẹ loun ko fa sẹ́yìn báwọn kan ṣe n sọ.


O ni oun ṣẹ̀ṣẹ̀ fẹ́ẹ́ bẹrẹ fiimu toun pẹlu awọn Fulani ti ko to nnkan ti wọn n jẹ gàba le wa lori yii ni. Ọsẹ ta a lo tan yii lo sọrọ naa ninu fidio kan to gba ori ẹrọ ayelujara kan lasiko ti minisita fun ileeṣẹ ofurufu nílẹ̀ wa tẹlẹ, Oloye Fẹmi Fani-Kayọde ṣabẹwo si i nile rẹ nílùú Ibadan. Sunday ni oun ko sa lọ, bẹẹ loun ko fa sẹ́yìn báwọn kan ṣe n sọ. O ni laarin ọdún yii si oṣu to n bọ, awọn yoo fi han wọn pe Yoruba ki i ṣe ẹran tọrọ. Sunday ni ibọn làwọn eeyan naa ni, ti wọn gboju-le, ṣùgbọ́n atẹlewọ lasan lawọn fi maa ba wọn ja.


O ni laarin ọdún yii si oṣu to n bọ, awọn yoo fi han wọn pe Yoruba ki i ṣe ẹran tọrọ. Sunday ni ibọn làwọn eeyan naa ni, ti wọn gboju-le, ṣùgbọ́n atẹlewọ lasan lawọn fi maa ba wọn ja.


Ijamba ina jo ile awọn akẹkọọ pẹlu ẹru nileewe girama Ọffa

Stephen Ajagbe, Ilorin Awọn ẹru ti ko niye nijamba ina kan to ṣẹlẹ nirọlẹ ọjọ Ẹti, Furaidee, ọsẹ yii, jo nileewe girama tilu Ọffa, OGS. ALAROYE fidi rẹ mulẹ pe ibugbe awọn akẹkọọ-binrin ni ina naa ti ṣẹ yọ, to si jo yara mẹfa gburugburu lara awọn yara ogun to wa nile alaja kan naa. Alukoro ileeṣẹ panapana ni Kwara, Ọgbẹni Hassan Hakeem Adekunle, ninu atẹjade kan, ṣalaye pe nnkan bii aago mẹrin aabọ irọlẹ ni awọn gba ipe pajawiri latọdọ ẹnikan torukọ rẹ n jẹ Taiye. Adekunle ni bawọn oṣiṣẹ panapana ṣe tete debẹ mu ki wọn ri ina naa pa lasiko, bi bẹẹ kọ, ko ba jo gbogbo awọn ogun yara naa patapata. O niwadii awọn fi han pe aikiyesara ẹnikan to n jo nnkan lo mu ki ina naa ran gba ibugbe awọn akẹkọọ to jona naa. Ileeṣẹ panapana waa rọ araalu lati maa ṣọra fun ohun to le fa ijamba ina, paapaa lasiko ọgbẹlẹ yii.


Ọwọ ti tẹ Emmanuel atawọn ọrẹ rẹ ti wọn n fibọn gba ọkada n’Ileefẹ

Florence Babaṣọla Iroyin ayọ lo jẹ fun awọn ọlọkada ilu Ileefẹ, nigba ti wọn gbọ pe awọn afurasi ti wọn n fibọn gba ọkada lọwọ wọn ti balẹ sọgba ẹwọn. Awọn afurasi ọhun ni Muyiwa Abẹrẹijo, to jẹ ẹni ọdun mejidinlogun, Sunday Clement, to jẹ ẹni ọdun marunlelogun, ati Joseph Emmanuel, toun jẹ ọmọ ogun ọdun. Laaarin osu kin-in-ni ati oṣu keji, ọdun ti a wa yii, la gbọ pe awọn ọdọkunrin naa fi ṣoro bii agbọn niluu Ileefẹ, ṣugbọn lẹyin ọpọlọpọ iwadii, ọwọ agbofinro tẹ wọn, wọn si foju bale-ẹjọ. Ni kootu, agbefọba, ASP Joseph Adebayọ, ṣalaye pe pẹlu ibọn, ada atawọn nnkan ija mi-in lawọm olujẹjọ mẹtẹẹta fi gba ọkada Bajaj Boxer ti owo rẹ jẹ ẹgbẹrun lọna ọtalelugba naira (#260,000) lọwọ Ọgbẹni Adeleke Abayọmi. Bakan naa ni wọn tun gba ọkada Hi Motorcycle ti owo rẹ jẹ ẹgbẹrun lọna ọtalelugba o din mẹwaa (#250,000) lọwọ ọlọkada kan torukọ rẹ n jẹ Usman Yusuf pẹlu ibọn. Lara awọn ẹsun ti wọn fi kan wọn ni igbimọ-pọ huwa buburu, idigunjale ati gbigbe ibọn sakabula kaakiri.


Ni kootu, agbefọba, ASP Joseph Adebayọ, ṣalaye pe pẹlu ibọn, ada atawọn nnkan ija mi-in lawọm olujẹjọ mẹtẹẹta fi gba ọkada Bajaj Boxer ti owo rẹ jẹ ẹgbẹrun lọna ọtalelugba naira (#260,000) lọwọ Ọgbẹni Adeleke Abayọmi. Bakan naa ni wọn tun gba ọkada Hi Motorcycle ti owo rẹ jẹ ẹgbẹrun lọna ọtalelugba o din mẹwaa (#250,000) lọwọ ọlọkada kan torukọ rẹ n jẹ Usman Yusuf pẹlu ibọn. Lara awọn ẹsun ti wọn fi kan wọn ni igbimọ-pọ huwa buburu, idigunjale ati gbigbe ibọn sakabula kaakiri. Lẹyin ti wọn sọ pe awọn ko jẹbi gbogbo ẹsun ọhun ni agbẹjọro wọn, Okoh Wonder, bẹ kootu lati fun wọn ni beeli, ṣugbọn adajọ Majisreeti naa, A. A. Adebayọ, sọ pe ile-ẹjọ oun ko lagbara lati gbọ ẹsun idigunjale. Adebayọ paṣẹ pe ki agbefọba mu ẹda iwe ipẹjọ naa lọ si ẹka to n gbọ ẹsun awọn araalu nileeṣẹ eto idajọ ipinlẹ Ọṣun fun imọran to peye lori ẹ. O waa paṣẹ pe ki wọn lọọ fi awọn olujẹjọ pamọ sọgba ẹwọn titi ọjọ kẹjọ, oṣu kẹrin, tigbẹẹjọ yoo tun waye lori ọrọ wọn.


Lẹyin ti wọn sọ pe awọn ko jẹbi gbogbo ẹsun ọhun ni agbẹjọro wọn, Okoh Wonder, bẹ kootu lati fun wọn ni beeli, ṣugbọn adajọ Majisreeti naa, A. A. Adebayọ, sọ pe ile-ẹjọ oun ko lagbara lati gbọ ẹsun idigunjale. Adebayọ paṣẹ pe ki agbefọba mu ẹda iwe ipẹjọ naa lọ si ẹka to n gbọ ẹsun awọn araalu nileeṣẹ eto idajọ ipinlẹ Ọṣun fun imọran to peye lori ẹ. O waa paṣẹ pe ki wọn lọọ fi awọn olujẹjọ pamọ sọgba ẹwọn titi ọjọ kẹjọ, oṣu kẹrin, tigbẹẹjọ yoo tun waye lori ọrọ wọn.


EndSars: Igbimọ oluwadii sọ pe ki awọn oṣiṣẹ ajọ Sifu Difẹnsi meji fara han lori iku Idris Ajibọla

Alaga igbimọ tijọba ipinlẹ Ọṣun gbe kalẹ lati ṣewadii iwa awọn ọlọpaa SARS, Adajọ-fẹyinti Akin Ọladimeji, ti paṣẹ pe ki awọn oṣisẹ ajọ Sifu Difẹnsi meji fara han niwaju igbimọ naa lọjọ karun-un, oṣu kẹta, ọdun yii. Eleyii ko ṣẹyin bi Agbẹjọro Kanmi Ajibọla to n gbẹnusọ fun idile ọmọdekunrin kan, Idris Ajibọla, to padanu ẹmi rẹ lasiko ti awọn JTF n le mọto to wọ lọjọ kẹẹẹdogun, oṣu kẹsan-an, ọdun to kọja, ṣe rọ igbimọ naa lati fiwe pe awọn Sifu Difẹnsi ọhun. A oo ranti pe ṣe ni Idris pẹlu awọn ọrẹ rẹ meji wa siluu Oṣogbo lati Ido-Ọṣun ti wọn n gbe lọsan-n ọjọ naa, bi wọn ṣe ra nnkan tan nile itaja nla kan l’Oṣogbo, ti wọn si n pada ni mọto awọn JTF, ninu eyi ti awọn ọlọpaa, ọtẹlẹmuyẹ, sọja ati Sifu Difẹnsi wa, bẹrẹ si i le mọto wọn lọ. Awọn ọmọdekunrin yii la gbọ pe wọn sare pẹlu ibẹru titi ti mọto wọn fi ko sinu koto nla kan lẹyin to fori sọ opo-ina onisimẹnti lagbegbe ọna East-Pass Dual Carriage, niluu Oṣogbo, loju-ẹsẹ si ni Idris ti ku, ti awọn JTF ọhun si sa lọ. Idi niyi ti awọn obi Idris ṣe wa siwaju igbimọ oluwadii ọhun, wọn ni awọn fẹ kidaajọ ododo waye lori ọrọ iku ọmọ awọn, kijọba si san owo gba-ma-binu fun awọn. Nigba tigbẹjọ naa tun pada bẹrẹ lọjọ Furaidee, Barisita Kanmi Ajibọla rọ igbimọ lati paṣẹ pe ki awọn oṣiṣẹ Sifu Difẹnsi meji ti wọn wa ninu mọtọ JTF naa fara han niwaju igbimọ lati waa sọ ohun ti wọn mọ nipa iṣẹlẹ ọhun.


Awọn ọmọdekunrin yii la gbọ pe wọn sare pẹlu ibẹru titi ti mọto wọn fi ko sinu koto nla kan lẹyin to fori sọ opo-ina onisimẹnti lagbegbe ọna East-Pass Dual Carriage, niluu Oṣogbo, loju-ẹsẹ si ni Idris ti ku, ti awọn JTF ọhun si sa lọ. Idi niyi ti awọn obi Idris ṣe wa siwaju igbimọ oluwadii ọhun, wọn ni awọn fẹ kidaajọ ododo waye lori ọrọ iku ọmọ awọn, kijọba si san owo gba-ma-binu fun awọn. Nigba tigbẹjọ naa tun pada bẹrẹ lọjọ Furaidee, Barisita Kanmi Ajibọla rọ igbimọ lati paṣẹ pe ki awọn oṣiṣẹ Sifu Difẹnsi meji ti wọn wa ninu mọtọ JTF naa fara han niwaju igbimọ lati waa sọ ohun ti wọn mọ nipa iṣẹlẹ ọhun. O ni fifarahan wọn yoo tubọ tanmọlẹ kikun si iṣẹlẹ naa, yoo si ran iwadii ati igbẹjọ lọwọ kiakia niwọn igba ti awọn ti mọ oruko awọn mejeeji. Ninu idajọ rẹ, Onidaajọ Akin Ọladimeji paṣẹ pe ki awọn Sifu Difẹnsi naa, ti wọn pe orukọ wọn ni Jimi Awoniyi ati Togun Babatunde, fara han niwaju igbimọ lọjọ karun-un, oṣu kẹta, ọdun yii, o si sọ pe ki wọn fiwe ipe ranṣẹ si wọn kiakia.


O ni fifarahan wọn yoo tubọ tanmọlẹ kikun si iṣẹlẹ naa, yoo si ran iwadii ati igbẹjọ lọwọ kiakia niwọn igba ti awọn ti mọ oruko awọn mejeeji. Ninu idajọ rẹ, Onidaajọ Akin Ọladimeji paṣẹ pe ki awọn Sifu Difẹnsi naa, ti wọn pe orukọ wọn ni Jimi Awoniyi ati Togun Babatunde, fara han niwaju igbimọ lọjọ karun-un, oṣu kẹta, ọdun yii, o si sọ pe ki wọn fiwe ipe ranṣẹ si wọn kiakia.


Awọn aṣofin Ọ̀yọ́ gba ijọba   nimoran lati gbe ọja Ṣáṣá lọ sibomi-in

Ọlawale Ajao, Ibadan Ileegbimọ aṣofin ipinlẹ Ọyọ ti dabaa pe kí ìjọba ipinlẹ naa gbe ọja Ṣáṣá, n’Ibadan, kuro nibi to wa yii, lọ sibo mi-in to jinna sigboro. Wọn ni èròngbà awọn pẹlu àbá naa ni lati dènà laasigbo to ṣee ṣe ko tun máa wáyé ninu ọja ọhun lọjọ iwaju. Te o ba gbagbe, l’Ọjọbọ, Tọ́sìdeè, to kọja, ni rogbodiyan bẹ silẹ laarin Yoruba atawọn Hausa agbegbe naa, ninu eyi ti ọpọ eeyan ati dukia ti ṣegbe, titi dori ọ̀kẹ́ àìmọye ṣọọbu ati dukia inu ọja Ṣáṣá. Aṣofin tó n ṣoju ẹkun idibo Akínyẹlé Keji nileegbimọ aṣofin ipinlẹ Ọyọ, Ọnarebu Ọlatunde Kẹhinde, lo gbe aba naa lọ siwaju ile l’Ọjọbọ, Tosidee. Igbimọ awọn aṣofin naa gbà pe ibi ti ọja nla ọhun wa ko gbà èrò to n ṣe kárà-kátà níbẹ̀ mọ pẹlu ọja rẹpẹtẹ ti wọn n ko wọ ibẹ lojoojumọ. Wọn waa gba ijọba niyanju lati ṣí ọja Ṣáṣá nídìí lọ sí ààyè tuntun tí yóò tobi dáadáa ju ibi to wa lọwọlọwọ bayii lọ.


Aṣofin tó n ṣoju ẹkun idibo Akínyẹlé Keji nileegbimọ aṣofin ipinlẹ Ọyọ, Ọnarebu Ọlatunde Kẹhinde, lo gbe aba naa lọ siwaju ile l’Ọjọbọ, Tosidee. Igbimọ awọn aṣofin naa gbà pe ibi ti ọja nla ọhun wa ko gbà èrò to n ṣe kárà-kátà níbẹ̀ mọ pẹlu ọja rẹpẹtẹ ti wọn n ko wọ ibẹ lojoojumọ. Wọn waa gba ijọba niyanju lati ṣí ọja Ṣáṣá nídìí lọ sí ààyè tuntun tí yóò tobi dáadáa ju ibi to wa lọwọlọwọ bayii lọ. Nigba to n fi aidunnu ẹ̀ hàn sí iṣẹlẹ to mu kí ìjọba ti ọja nla ọhun pa, olori ileegbimọ aṣòfin ìpínlẹ̀ Ọ̀yọ́, Ọnarebu Debọ Ogundoyin, sọ pe nitori pe awọn Hausa atawọn Yoruba to wa ni Ṣáṣá ko fi pẹlẹpẹlẹ yanju iṣẹlẹ to da laasigbo naa silẹ lo jẹ ko ba nnkan jẹ tó bẹẹ. O ni bi ijọba ba le gbe gbe ọja Ṣasa lọ sí ààyè nla tuntun, Iru ija to le là ọpọ ẹmi ati dukia lọ bẹẹ ko ni í wáyé mọ


Nigba to n fi aidunnu ẹ̀ hàn sí iṣẹlẹ to mu kí ìjọba ti ọja nla ọhun pa, olori ileegbimọ aṣòfin ìpínlẹ̀ Ọ̀yọ́, Ọnarebu Debọ Ogundoyin, sọ pe nitori pe awọn Hausa atawọn Yoruba to wa ni Ṣáṣá ko fi pẹlẹpẹlẹ yanju iṣẹlẹ to da laasigbo naa silẹ lo jẹ ko ba nnkan jẹ tó bẹẹ. O ni bi ijọba ba le gbe gbe ọja Ṣasa lọ sí ààyè nla tuntun, Iru ija to le là ọpọ ẹmi ati dukia lọ bẹẹ ko ni í wáyé mọ


Fidio: Awọn ṣọja lo ṣatilẹyin dáwọn Hausa ti wọn fi jo ile ati ṣọobu awọn Yoruba

Baálẹ̀ Ṣàṣà, Oloye Akinlade Àjàní ti sọ pe ko si ootọ́ ninu ọrọ ti Seriki Ṣàṣà n gbe kiri pe awọn làwọn da ọja Sasa silẹ. Baba naa ni ọ̀rọ̀ to jinna soootọ ni. O fi kun un pe awọn ṣọja lo ṣatileyin fawon Hausa ti wọn fi jo ile ati ṣọọbu awọn Yoruba.


Lori ọrọ ileewe tawọn olowo-ori ti pa, ijọba Ekiti tọrọ aforiji

Oluyinka Soyemi, Ado-Ekiti Ijọba ipinlẹ Ekiti ti tọrọ aforiji lori iṣẹlẹ to waye l’Ọjọru, Wẹsidee, ọsẹ yii, ninu eyi ti awọn oṣiṣẹ olowo-ori ti ti geeti ileewe alakọọbẹrẹ kan pa lasiko tawọn ọmọde wa nibẹ. Iṣẹlẹ ọhun lo waye nileewe Adonai, to wa lagbegbe Baṣiri, niluu Ado-Ekiti, awọn oṣiṣẹ Ekiti State Internal Revenue Service lo si huwa ọhun, eyi to mu araalu binu gidigidi. Ẹnikan to jẹ oṣiṣẹ ileewe naa sọ pe awọn olowo-ori ọhun ti geeti ileewe naa nitori wọn ni awọn jẹ owo, lasiko ti obinrin kan tọmọ ẹ n ṣaisan, to si fẹẹ sare gbe e lọ sileewe de lo too han pe awọn eeyan naa ko ṣetan lati ṣi geeti. Eyi lo jẹ ki wọn ja agadagodo ti wọn fi ti i, ti wọn si gbe ọmọ naa jade, ṣugbọn awọn oṣiṣẹ ijọba yii tun pada ti i, lasiko naa si ni obi kan ya fidio to ṣakoba fawọn eeyan naa lẹyin to balẹ sori intanẹẹti. Esi ijọba l’Ọjọbọ, Tọsidee, ni pe wọn ko ti ọmọ kankan mọ inu ọgba naa, nigba to si di ọjọ Ẹti ni wọn tọrọ aforiji, wọn ni awọn ṣe aṣiṣe. Ninu atẹjade kan ti Kọmiṣanna feto iroyin, Ọnarebu Akin Ọmọle, fọwọ si lo ti ni ijọba tọrọ aforiji nitori awọn nnkan kan wa to yẹ kawọn ṣe tawọn ko ṣe.


Eyi lo jẹ ki wọn ja agadagodo ti wọn fi ti i, ti wọn si gbe ọmọ naa jade, ṣugbọn awọn oṣiṣẹ ijọba yii tun pada ti i, lasiko naa si ni obi kan ya fidio to ṣakoba fawọn eeyan naa lẹyin to balẹ sori intanẹẹti. Esi ijọba l’Ọjọbọ, Tọsidee, ni pe wọn ko ti ọmọ kankan mọ inu ọgba naa, nigba to si di ọjọ Ẹti ni wọn tọrọ aforiji, wọn ni awọn ṣe aṣiṣe. Ninu atẹjade kan ti Kọmiṣanna feto iroyin, Ọnarebu Akin Ọmọle, fọwọ si lo ti ni ijọba tọrọ aforiji nitori awọn nnkan kan wa to yẹ kawọn ṣe tawọn ko ṣe. O ṣalaye pe lati asiko naa lọ, ko si ileewe ti wọn yoo ti pa lasiko tawọn ọmọ ba wa nibẹ nitori ijọba ko ni i gba ki iya jẹ awọn ọmọde. O waa kilọ pe oṣiṣẹ to ba huwa to jọ mọ ifiyajẹni yoo daran, bẹẹ ni ọrọ owo-ori ko ni i da iru wahala bẹẹ silẹ mọ latari bi ijọba ṣe mọ pe ọrọ-aje ko lọ deede fawọn onileewe nitori arun Koronafairọọsi.


O ṣalaye pe lati asiko naa lọ, ko si ileewe ti wọn yoo ti pa lasiko tawọn ọmọ ba wa nibẹ nitori ijọba ko ni i gba ki iya jẹ awọn ọmọde. O waa kilọ pe oṣiṣẹ to ba huwa to jọ mọ ifiyajẹni yoo daran, bẹẹ ni ọrọ owo-ori ko ni i da iru wahala bẹẹ silẹ mọ latari bi ijọba ṣe mọ pe ọrọ-aje ko lọ deede fawọn onileewe nitori arun Koronafairọọsi.


Ajoji tabi ẹni ti yoo maa ṣe ọmọọdọ fawọn kan ko ni i jẹ gomina Ekiti lọdun 2022 – Ojudu

Oluyinka Soyemi, Ado-Ekiti Oludamoran pataki fun Aarẹ Muhammadu Buhari lori ọrọ oṣelu, Sẹnetọ Babafẹmi Ojudu, ti sọ pe ko si aaye fun ẹnikẹni to n huwa bii ọmọọdọ lati jẹ gomina Ekiti lọdun 2022 latinu ẹgbẹ All Progressives Congress (APC). Ojudu ni gbogbo ọna ni APC yoo fi koju People’s Democratic Party lasiko idibo gomina to n bọ ọhun, ṣugbọn APC ko ni i gba ẹni ti yoo maa huwa ọmọọdọ, ti ko si ni i duro sipinlẹ naa lasiko iṣejọba. Sẹnetọ tẹlẹ ọhun sọrọ yii lọsan-an ọjọ Ẹti, Furaidee, ni Wọọdu Kẹjọ, Ereguru, l’Ado-Ekiti, lasiko to n forukọ silẹ nibi eto iforukọsilẹ ti APC n ṣe lọwọ. Ojudu sọ siwaju pe ko si wahala laarin oun ati Gomina Kayọde Fayẹmi, ọrọ oṣelu lo kan n fa ariyanjiyan, ṣugbọn ọmọ ẹgbẹ lawọn. O ni bi oun ko ṣe lagbara lati le gomina naa kuro lẹgbẹ loun naa ko le le oun. O ni, ‘‘Mo fẹẹ fi da yin loju pe ko si ẹnikan ti yoo gbe gomina le wa lori ni 2022.


Ojudu sọ siwaju pe ko si wahala laarin oun ati Gomina Kayọde Fayẹmi, ọrọ oṣelu lo kan n fa ariyanjiyan, ṣugbọn ọmọ ẹgbẹ lawọn. O ni bi oun ko ṣe lagbara lati le gomina naa kuro lẹgbẹ loun naa ko le le oun. O ni, ‘‘Mo fẹẹ fi da yin loju pe ko si ẹnikan ti yoo gbe gomina le wa lori ni 2022. Gbogbo ọmọ ẹgbẹ yii ni yoo lẹtọọ lati dije nibi ibo abẹle, bẹẹ ni ilana dẹmokiresi ni yoo bori. ‘‘A ko fẹ ajoji tabi ẹni ti yoo maa ṣe ọmọọdọ fawọn kan.’’ O fi kun un pe igba diẹ leeyan maa n lo nipo agbara, idi niyi ti Ekiti fi nilo ẹni to ko eeyan mọra, to si n duro siluu, ki i ṣe ẹni to n sa kiri tabi to jinna sawọn eeyan. Lori pe minisita tẹlẹ nilẹ yii, Fẹmi Fani-Kayọde, n bọ ni APC, Ojudu ni ko si nnkan toloṣelu naa fẹẹ waa ṣe, ko jokoo sibi to wa.


Gbogbo ọmọ ẹgbẹ yii ni yoo lẹtọọ lati dije nibi ibo abẹle, bẹẹ ni ilana dẹmokiresi ni yoo bori. ‘‘A ko fẹ ajoji tabi ẹni ti yoo maa ṣe ọmọọdọ fawọn kan.’’ O fi kun un pe igba diẹ leeyan maa n lo nipo agbara, idi niyi ti Ekiti fi nilo ẹni to ko eeyan mọra, to si n duro siluu, ki i ṣe ẹni to n sa kiri tabi to jinna sawọn eeyan. Lori pe minisita tẹlẹ nilẹ yii, Fẹmi Fani-Kayọde, n bọ ni APC, Ojudu ni ko si nnkan toloṣelu naa fẹẹ waa ṣe, ko jokoo sibi to wa. O ni ẹnikan ko le deede maa bu aarẹ ati igbakeji aarẹ ko tun fẹẹ wa si ẹgbẹ oṣelu ti wọn wa.


O ni ẹnikan ko le deede maa bu aarẹ ati igbakeji aarẹ ko tun fẹẹ wa si ẹgbẹ oṣelu ti wọn wa.


Idi ti mo fi n pariwo pe ka ṣe suuru pẹlu ọrọ awọn Fulani – Oluwoo

Florence Babaṣọla Oluwoo ti ilu Iwo, Ọba Abdulrosheed Adewale Akanbi, ti kilọ fun gbogbo awọn igi wọrọkọ laaarin awọn ẹya Fulani darandaran ti wọn n fojoojumọ da wahala silẹ lorileede yii lati ti ọwọ ọmọ wọn b’ọṣọ, ki wọn si mọ pe ẹmi ko laarọ. Bakan naa ni Oluwoo parọwa si gbogbo awọn iran Yoruba lati sinmi agbaja, ki wọn dẹkun lilu ilu ogun kaakiri nitori ko sẹni ti ko mọ pe o fi sibi kan ju ibi kan lo. Ninu atẹjade kan ti kabiesi fi sita nipasẹ Akọwe iroyin rẹ, Alli Ibraheem, o ni oun ko deede maa lọgun lojoojumọ pe ki iran Yoruba kiyesara lori ọrọ wahala pẹlu Fulani. O ni awọn Fulani jẹ ẹya kan lara iran Fulani, wọn si ti fọn kaakiri orileede yii, nnkan ini kan ṣoṣo ti wọn si ni ni maaluu ti wọn n ko kaakiri eleyii ti ko si to lati fi ṣakawe dukia iyebiye ti awọn ẹya Yoruba ti wọn wa nilẹ Hausa ni. Ọba Akanbi fi kun ọrọ rẹ pe ko si ẹni to le fara mọ gbogbo iwa iṣekupani, ijinigbe, ifipabanilopọ ti awọn kọlọransi kan lara awọn Fulani n hu nitori ko bojumu rara, ṣugbọn a ko gbọdọ ro didun ifọn, ka họra deegun, a gbọdọ mọ iru awọn ti a fẹẹ ba ja gan-an. Ọba alaye yii ni kikede ogun pẹlu awọn Fulani lewu pupọ nitori ṣe lo maa da bii ẹni pe gbogbo iran Hausa ni Yoruba fẹẹ dojukọ, o ni ti eleyii ba si ṣẹlẹ, iran Yoruba ni yoo jiya to ju nibẹ.


O ni awọn Fulani jẹ ẹya kan lara iran Fulani, wọn si ti fọn kaakiri orileede yii, nnkan ini kan ṣoṣo ti wọn si ni ni maaluu ti wọn n ko kaakiri eleyii ti ko si to lati fi ṣakawe dukia iyebiye ti awọn ẹya Yoruba ti wọn wa nilẹ Hausa ni. Ọba Akanbi fi kun ọrọ rẹ pe ko si ẹni to le fara mọ gbogbo iwa iṣekupani, ijinigbe, ifipabanilopọ ti awọn kọlọransi kan lara awọn Fulani n hu nitori ko bojumu rara, ṣugbọn a ko gbọdọ ro didun ifọn, ka họra deegun, a gbọdọ mọ iru awọn ti a fẹẹ ba ja gan-an. Ọba alaye yii ni kikede ogun pẹlu awọn Fulani lewu pupọ nitori ṣe lo maa da bii ẹni pe gbogbo iran Hausa ni Yoruba fẹẹ dojukọ, o ni ti eleyii ba si ṣẹlẹ, iran Yoruba ni yoo jiya to ju nibẹ. Oluwoo ni ko sẹni to ru epo pupa sori ti yoo maa ba oniyangi ja. O ni ko sẹni ti ko ni i ronu daadaa ko too ba awọn eeyan to jẹ pe maaluu ati ahere nikan ni nnkan ini wọn ja. Bakan naa ni Oluwoo rọ gbogbo awọn ẹṣọ alaabo lati ri i daju pe wọn ṣedajọ ẹnikẹni tọwọ ba tẹ pe o huwa buburu lai fi ti ẹya tabi iran to ti wa ṣe, nipa ṣiṣe eleyii, kabiyesi ni awọn eeyan yoo ri i pe wọn ko gbe si ẹya kan lẹyin ju ekeji lọ.


Oluwoo ni ko sẹni to ru epo pupa sori ti yoo maa ba oniyangi ja. O ni ko sẹni ti ko ni i ronu daadaa ko too ba awọn eeyan to jẹ pe maaluu ati ahere nikan ni nnkan ini wọn ja. Bakan naa ni Oluwoo rọ gbogbo awọn ẹṣọ alaabo lati ri i daju pe wọn ṣedajọ ẹnikẹni tọwọ ba tẹ pe o huwa buburu lai fi ti ẹya tabi iran to ti wa ṣe, nipa ṣiṣe eleyii, kabiyesi ni awọn eeyan yoo ri i pe wọn ko gbe si ẹya kan lẹyin ju ekeji lọ.


Dapọ Abiọdun gbe abajade ikọlu awọn Fulani ati agbẹ ipinlẹ Ogun lọ sọdọ Buhari

Gomina ipinlẹ Ogun, Ọmọọba Dapọ Abiọdun, ree pẹlu Aarẹ Muhammadu Buhari, lasiko ti Gomina gbe akojọpọ ati abajade ikọlu to waye nipinlẹ Ogun lọ fun un l’Abuja. Ọjọ Ẹti, Furaidee, ọjọ kọkandinlogun, oṣu keji yii, ni gomina gbe abajade naa lọ fun Aarẹ Buhari.


Ijọba fawọn tọlọpaa fiya jẹ lọdun 2017 lẹbun owo nla l’Ekoo

Faith Adebọla, Eko Omije ẹkun awọn mọlẹbi Oloogbe Kudirat Adebayọ Abayọmi ti yipada dayọ pẹlu bijọba ṣe fun wọn lẹbun miliọnu mẹwaa naira (#10 million) lati fi ṣeranwọ fun wọn latari aṣita ibọn ọlọpaa to da ẹmi ẹni wọn legbodo loṣu kẹrin, ọdun 2017. Bakan naa ni wọn tun fun Abilekọ Hannah Olugbode lowo, ẹni ọdun marundinlogoji, to jẹ pe kẹkẹ awọn arọ lo fi n rin latigba ti aṣita ibọn kan ti fọ eegun ẹsẹ osi rẹ lagbegbe Ijeṣatẹdo, nipinlẹ Eko. Miliọnu mẹwaa naira ni wọn nawọ rẹ soun naa (#10 million). Nibi ijokoo igbimọ to n gbọ ẹjọ awọn tọlọpaa SARS fiya jẹ lọna aitọ (The Lagos State Judicial Panel of Enquiry and Restitution for Victims of Special Anti-Robbery Squad) lọjọ Ẹti, Furaidee, ni wọn ti da awọn mọlẹbi mejeeji lọla. Yatọ si ti owo, ijọba tun pese ẹkọ-ọfẹ fawọn ọmọ ti awọn obinrin mejeeji ọhun bi, wọn lawọn maa ran wọn niwee de fasiti. Igbimọ naa tun dabaa pe kijọba ba awọn ọlọpaa tọrọ aṣita ibọn naa kan ṣẹjọ, ki wọn le mọ pe iṣẹ ọlọpaa ko sọ wọn di ẹni to ti ga kọja ofin, ki eyi si le jẹ arikọgbọn fawọn agbofinro mi-in.


Nibi ijokoo igbimọ to n gbọ ẹjọ awọn tọlọpaa SARS fiya jẹ lọna aitọ (The Lagos State Judicial Panel of Enquiry and Restitution for Victims of Special Anti-Robbery Squad) lọjọ Ẹti, Furaidee, ni wọn ti da awọn mọlẹbi mejeeji lọla. Yatọ si ti owo, ijọba tun pese ẹkọ-ọfẹ fawọn ọmọ ti awọn obinrin mejeeji ọhun bi, wọn lawọn maa ran wọn niwee de fasiti. Igbimọ naa tun dabaa pe kijọba ba awọn ọlọpaa tọrọ aṣita ibọn naa kan ṣẹjọ, ki wọn le mọ pe iṣẹ ọlọpaa ko sọ wọn di ẹni to ti ga kọja ofin, ki eyi si le jẹ arikọgbọn fawọn agbofinro mi-in. Bakan naa ni wọn ni kileeṣẹ ọlọpaa ko lẹta sawọn mọlẹbi mejeeji lati tọrọ aforiji fun iṣẹlẹ to sọ awọn eeyan wọn di oloogbe ati alaabọ ara lai ro ti. Iṣẹ aṣerunloge ni wọn ni Abilekọ Hannah n ṣe, ṣugbọn latigba tiṣẹlẹ aburu naa ti ṣẹlẹ si i lo ti n nawo sori itọju ọgbẹ ti aṣita ibọn naa mu ba a, pẹlu ọpọ irora, ti nnkan ko si rọrun foun atawọn mọlẹbi rẹ. Eyi ni igba akọkọ ti igbimọ yii yoo fawọn eeyan tọlọpaa ti tẹ ẹtọ wọn mọlẹ lẹbun owo nla bii eyi, yatọ seyii ti gomina ipinlẹ Eko fọwọ ara rẹ fawọn mọlẹbi kan ninu loṣu kejila, ọdun to kọja.


Bakan naa ni wọn ni kileeṣẹ ọlọpaa ko lẹta sawọn mọlẹbi mejeeji lati tọrọ aforiji fun iṣẹlẹ to sọ awọn eeyan wọn di oloogbe ati alaabọ ara lai ro ti. Iṣẹ aṣerunloge ni wọn ni Abilekọ Hannah n ṣe, ṣugbọn latigba tiṣẹlẹ aburu naa ti ṣẹlẹ si i lo ti n nawo sori itọju ọgbẹ ti aṣita ibọn naa mu ba a, pẹlu ọpọ irora, ti nnkan ko si rọrun foun atawọn mọlẹbi rẹ. Eyi ni igba akọkọ ti igbimọ yii yoo fawọn eeyan tọlọpaa ti tẹ ẹtọ wọn mọlẹ lẹbun owo nla bii eyi, yatọ seyii ti gomina ipinlẹ Eko fọwọ ara rẹ fawọn mọlẹbi kan ninu loṣu kejila, ọdun to kọja.


Naijiria o fara rọ loootọ, ṣugbọn k’Ọlọrun ma jẹ ka r’ogun  o – Tinubu

Faith Adebọla Eekan oloṣelu ilu Eko to tun jẹ aṣaaju ẹgbẹ oṣelu APC lapaapọ, Bọla Ahmed Tinubu, ti fidi ẹ mulẹ pe loootọ lasiko yii o fara rọ fun orileede wa, o ni Naijiria wa ninu yanpọnyanrin gidi, ṣugbọn adura ni pe ki Ọlọrun ma jẹ ki ogun ṣẹlẹ, tori ogun ki i bimọ ire. Tinubu sọrọ yii lọjọ Ẹti, Furaidee yii, nibi akanṣe adura to waye ni iranti Oloogbe Lateef Jakande, ti wọn ṣe nile oloogbe naa lagbegbe Ilupeju, l’Ekoo. Tinubu, toun naa ti figba kan jẹ gomina ipinlẹ Eko bii ti Jakande sọ pe wahala to n ṣẹlẹ lorileede wa lasiko yii ko fara sin pẹlu bawọn janduku, afẹmiṣofo ati agbebọn ṣe gbode kan, ti eto aabo si dẹnu kọlẹ, eyi to fihan pe ara ọ rọ okun, ara o rọ adiẹ rara, ṣugbọn adura oun ni pe ki Ọlọrun to pese ọpọ awọn nnkan amuṣọrọ rẹpẹtẹ fun Naijiria, ko daabo ẹ bo wa, ko ma jẹ ki ṣangba fọ lorileede yii. O ni awọn to ti ri ohun ti ogun n da silẹ ri, bi ogun ṣe maa n fa ẹlẹyamẹya ati ija ẹsin, iru awọn ẹni bẹẹ ko jẹ gbadura pe ki ogun tun ṣẹlẹ. “Niṣe ni ka maa gbadura k’Ọlọrun tubọ fi ero rere si wa lọkan, ka le mu alaafia ati itẹsiwaju ba ilẹ wa. Ọlọrun lo maa dajọ awọn to n fa wa sẹyin, aa si fẹsẹ wa le ọna rere.


O ni awọn to ti ri ohun ti ogun n da silẹ ri, bi ogun ṣe maa n fa ẹlẹyamẹya ati ija ẹsin, iru awọn ẹni bẹẹ ko jẹ gbadura pe ki ogun tun ṣẹlẹ. “Niṣe ni ka maa gbadura k’Ọlọrun tubọ fi ero rere si wa lọkan, ka le mu alaafia ati itẹsiwaju ba ilẹ wa. Ọlọrun lo maa dajọ awọn to n fa wa sẹyin, aa si fẹsẹ wa le ọna rere. O ku sọwọ emi, iwọ, ati gbogbo wa.” Aṣiwaju Bọla Tinubu tun fi kun ọrọ rẹ pe oun o le gbagbe ajọṣe gidi toun ni pẹlu Oloogbe Jakande, bo ṣe jẹ ile rẹ loun ti bẹrẹ irinajo oṣelu oun, ile naa loun ti ṣe ọmọ-ọwọ lagbo oṣelu. “Adanu nla ni iku Jakande jẹ fun ipinlẹ Eko ati Naijiria. Ti mo ba ni ki n kọwe nipa Jakande, ma a kọwe lọ bii ilẹ bii ẹni ni, tori mo ṣoriire gidi, mo lanfaani lati mọ baba naa lati kekere mi.


O ku sọwọ emi, iwọ, ati gbogbo wa.” Aṣiwaju Bọla Tinubu tun fi kun ọrọ rẹ pe oun o le gbagbe ajọṣe gidi toun ni pẹlu Oloogbe Jakande, bo ṣe jẹ ile rẹ loun ti bẹrẹ irinajo oṣelu oun, ile naa loun ti ṣe ọmọ-ọwọ lagbo oṣelu. “Adanu nla ni iku Jakande jẹ fun ipinlẹ Eko ati Naijiria. Ti mo ba ni ki n kọwe nipa Jakande, ma a kọwe lọ bii ilẹ bii ẹni ni, tori mo ṣoriire gidi, mo lanfaani lati mọ baba naa lati kekere mi. “Adura mi ni pe k’Ọlọrun tun fun Eko ati Naijiria lawọn aṣaaju rere to maa jẹ olootọ, ati ẹni to n nawo sọna to tọ, bii ti baba daadaa to ku yii.


“Adura mi ni pe k’Ọlọrun tun fun Eko ati Naijiria lawọn aṣaaju rere to maa jẹ olootọ, ati ẹni to n nawo sọna to tọ, bii ti baba daadaa to ku yii.